Jos olette ahkeria ja kuuliaisia pappeudessa, yllenne tullaan vuodattamaan hengellisen tiedon aarteita.\nOlen kiitollinen siitä, että saan olla kanssanne tässä Jumalan pappeuden haltijoiden kokouksessa. Olemme tänä iltana monissa eri paikoissa ja monissa vaiheissa pappeuden palvelutyötämme. Silti kaikissa eri olosuhteissamme meillä on yksi yhteinen tarve. Se on oppia velvollisuutemme pappeudessa ja saada lisää voimaa huolehtia niistä.\nKun olin diakoni, tunsin voimakkaasti tuon tarpeen. Asuin pienessä kirkon seurakunnassa New Jerseyn osavaltiossa Yhdysvaltojen itärannikolla. Olin ainoa diakoni seurakunnassa – en pelkästään ainoa, joka otti osaa, vaan ainoa jäsenluettelossa oleva. Isoveljeni Ted oli ainoa opettaja. Hän on täällä tänä iltana.\nKun olin vielä diakoni, perheemme muutti Utahiin. Siellä oli kolme suurenmoista asiaa, jotka nopeuttivat kasvuani pappeudessa. Ensimmäinen oli kooruminjohtaja, joka osasi istua neuvostossa kooruminsa jäsenten kanssa. Toinen oli suuri usko Jeesukseen Kristukseen, mikä johti siihen suureen rakkauteen, josta olemme kuulleet – rakkauteen toisiamme kohtaan. Ja kolmas oli yhteinen vakaumus siitä, että meitä yhdistävä pappeuden tarkoitus oli tehdä työtä ihmisten pelastamiseksi.\nTilanteeseen ei vaikuttanut se, että seurakunta oli vakiintunut. Se, mitä siellä seurakunnassa oli, on mahdollista missä tahansa, missä kirkon yksikössä olettekin.\nNämä kolme asiaa ovat kenties niin kiinteä osa pappeuskokemuksianne, että tuskin huomaatte niitä. Te muut ette kenties tunne tarvetta kasvuun, joten nämä apukeinot tuntuvat teistä ehkä tarpeettomilta. Oli kummin tahansa, rukoilen, että Henki auttaa minua tekemään ne teille selkeiksi ja houkutteleviksi.\nPuhuessani näistä kolmesta pappeudessa kasvamisen apukeinosta tarkoituksenani on innostaa teitä arvostamaan niitä ja käyttämään niitä. Jos teette niin, palvelemisenne muuttuu täysin, parempaan suuntaan. Ja jos pidätte pappeuden palvelutyönne kunniassa, se tulee siunaamaan taivaallisen Isän lapsia enemmän kuin nyt voitte kuvitella olevan mahdollista.\nOivalsin ensimmäisen asian, kun minut toivotettiin tervetulleeksi pappien koorumiin, jonka johtajana oli piispa. Se voi tuntua teistä pieneltä, vähäpätöiseltä asialta, mutta se antoi minulle pappeudessa voiman tunteen, joka on muuttanut palvelemistani pappeudessa siitä saakka. Se alkoi tavasta, jolla hän johti meitä.\nMinusta tuntui siltä, että hän suhtautui nuorten pappien mielipiteisiin aivan kuin olisimme olleet viisaimpia miehiä maailmassa. Hän odotti, kunnes kaikki halukkaat olivat puhuneet. Hän kuunteli. Ja kun hän päätti, mitä pitäisi tehdä, minusta tuntui siltä, että Henki vahvisti päätökset meille ja hänelle.\nTajuan nyt, että olin tuntenut, mitä pyhissä kirjoituksissa tarkoitetaan, kun siellä sanotaan, että johtajan tulee istua neuvostossa kooruminsa jäsenten kanssa.1 Ja vuosia myöhemmin, kun olin piispa, niin nuorena pappina oppimani asiat olivat opetuksena sekä minulle että pappien koorumilleni.\nKaksikymmentä vuotta myöhemmin minulla oli piispana tilaisuus nähdä neuvoston tehokkuus paitsi seurakuntakeskuksessa myös vuorilla. Erään lauantaisen toiminnan aikana yksi koorumimme jäsenistä oli yhtäkkiä eksynyt metsään. Sikäli kuin tiesimme, hän oli yksin ja vailla lämpimiä vaatteita, ruokaa ja suojaa. Etsimme häntä tuloksetta.\nMuistini mukaan rukoilimme yhdessä, pappien koorumi ja minä, ja sitten pyysin jokaista puhumaan. Kuuntelin tarkoin, ja minusta vaikutti siltä, että koorumin jäsenetkin kuuntelivat toisiaan. Jonkin ajan kuluttua meidät valtasi rauhallinen tunne. Minusta tuntui, että eksyksissä oleva koorumimme jäsen oli turvassa ja kuivana jossakin.\nMinulle kävi selväksi, mitä koorumin tuli tehdä ja mitä ei. Kun hänet löytäneet ihmiset kuvailivat paikan, jonne hän oli mennyt metsässä etsimään turvaa, minusta tuntui, että tunnistin sen. Mutta suurempi ihme minulle oli nähdä, miten yhdistyneen pappeusneuvoston usko Jeesukseen Kristukseen tuo ilmoitusta miehelle, jolla on pappeuden avaimet. Me kaikki kasvoimme sinä päivänä pappeuden voimassa.\nToinen avain yhä suurempaan oppimiseen on tuntea suuren uskon synnyttämää rakkautta toisiamme kohtaan. En tiedä, kumpi tulee ensin, mutta molemmat tuntuvat olevan aina mukana, kun pappeudessa tapahtuu suurta ja nopeaa oppimista. Joseph Smith opetti sen meille esimerkin avulla.\nKirkon alkuaikoina tällä taloudenhoitokaudella hän sai Jumalalta käskyn vahvistaa pappeuden voimaa. Häntä neuvottiin perustamaan kouluja pappeudenhaltijoille. Herra asetti vaatimuksen, että niiden, joiden oli määrä opettaa ja saada opetusta, tuli rakastaa toisiaan. Tässä ovat Herran sanat, jotka koskevat pappeuden oppimisen paikan luomista ja sitä, millainen se oli niille, joiden oli määrä oppia siellä:\n”Järjestäytykää; – – perustakaa – – opin huone, – – järjestyksen huone – –.\nNimittäkää keskuuteenne opettaja, älköötkä kaikki puhuko samanaikaisesti; vaan yksi puhukoon kerrallaan ja kaikki kuunnelkoot hänen sanojaan, niin että kun kaikki ovat puhuneet, kaikki olisivat rakentuneet kaikkien sanoista ja jotta jokaisella olisi yhtäläinen oikeus.”2\nHerra kuvaa sitä, minkä olemme jo nähneet, eli pappeusneuvoston tai -luokan voimaa saada Hengen ilmoitusta. Ilmoitus on ainoa tapa, jolla me voimme tulla tietämään, että Jeesus on Kristus. Tuo suuri usko on ensimmäinen puola tikapuissa, joita kiipeämme oppiaksemme evankeliumin periaatteet.\nOpin ja liittojen luvun 88 jakeissa 123 ja 124 Herra tähdensi rakkautta toinen toistaan kohtaan ja sitä, ettei pidä etsiä vikoja toisistaan. Jokainen pääsi Herran profeetan perustamaan pappeuskouluun tekemällä kohotetuin käsin liiton olla ystävä ja veli rakkauden siteissä3.\nMe emme noudata tuota tapaa nykyään, mutta aina kun olen nähnyt merkittävää oppimista pappeudessa, nuo rakkauden siteet ovat olleet olemassa. Edelleen olen nähnyt sen sekä evankeliumin totuuksien oppimisen syynä että seurauksena. Rakkaus kutsuu paikalle Pyhän Hengen vahvistamaan totuuden. Ja jumalallisten totuuksien oppimisen ilo luo rakkautta niiden ihmisten sydämessä, jotka kokevat yhdessä tuota oppimista.\nMyös päinvastainen on totta. Epäsopu tai kateus rajoittaa Pyhän Hengen kykyä opettaa meitä ja rajoittaa kykyämme ottaa vastaan valoa ja totuutta. Ja ne pettymyksen tunteet, joita ne, jotka ovat odottaneet oppimiskokemusta mutta eivät ole sitä saaneet, poikkeuksetta kokevat, ovat suurimpia epäsovun ja vikojen etsimisen siemeniä.\nMinusta näyttää siltä, että pappeudenhaltijoilla, jotka oppivat hyvin yhdessä, on aina keskuudessaan erinomaisia rauhantekijöitä. Rauhanrakentamista näkee pappeusluokissa ja -neuvostoissa. Se on sitä, että osaa auttaa ihmisiä löytämään yhteistä maaperää silloin kun toiset näkevät eroja. Rauhantekijän lahja on osata auttaa ihmisiä näkemään, että jonkun toisen sanat olivat asian edistämiseksi eivätkä oikaisemiseksi.\nKun Kristuksen puhdasta rakkautta ja rauhantekijänä olemisen halua on riittävästi, ykseys on mahdollista pappeusneuvostoissa ja -luokissa. Siihen tarvitaan kärsivällisyyttä ja nöyryyttä, mutta olen nähnyt sitä jopa silloin kun asiat ovat vaikeita ja neuvostoissa tai luokissa olevien ihmisten tausta on hyvin erilainen.\nOn mahdollista kohota sen korkean vaatimuksen tasolle, jonka Herra on asettanut pappeudenhaltijoille näiden tehdessä päätöksiä koorumeissa. Se on mahdollista, kun on suurta uskoa ja rakkautta ilman kiistelyä. Tässä on Herran vaatimus, jota Hän suosittaa päätöksiimme: ”Ja jokainen päätös, jonka mikä tahansa näistä koorumeista tekee, täytyy tehdä sen yksimielisellä äänellä; toisin sanoen jokaisen jäsenen kussakin koorumissa täytyy olla yhtä mieltä sen päätöksistä, jotta niiden päätöksillä olisi sama voima tai pätevyys keskenään.”4\nKolmas apukeino oppimiseen pappeudessa on yhteinen vakaumus siitä, miksi Herra siunaa meitä ja luottaa meihin antamalla haltuumme ja käyttöömme Hänen pappeutensa. Se on siksi, jotta tekisimme työtä ihmisten pelastamiseksi. Tämä yhteinen vakaumus tuo ykseyttä koorumeihin. Me voimme alkaa oppia sitä pyhien kirjoitusten kertomuksella siitä, kuinka meitä henkipoikina valmistettiin ennen syntymää tähän harvinaiseen kunniaan olla pappeudenhaltijoita.\nPuhuessaan niistä, joille uskotaan suuri pappeuden luottamustehtävä tässä elämässä, Herra sanoi: ”Tosiaan ennen syntymäänsä he saivat monien muiden kanssa ensimmäiset opetuksensa henkien maailmassa ja heitä valmistettiin tulemaan maailmaan Herran hyväksi näkemänä aikana tekemään työtä hänen viinitarhassaan ihmissielujen pelastamiseksi.”5\nPappeudessa meillä kaikilla on pyhä velvollisuus tehdä työtä ihmissielujen hyväksi. Meidän on tehtävä enemmän kuin vain opittava, että se on velvollisuutemme. Sen täytyy painua niin syvälle sydämeemme, etteivät sen enempää toimiemme monet vaatimukset elämän kukoistuksessa kuin iän tuomat koettelemuksetkaan voi saada meitä poikkeamaan tuosta tarkoituksesta.\nJokin aika sitten kävin erään ylipapin luona. Hän ei kykene enää tulemaan koorumimme kokouksiin. Hän asuu yksin. Hänen ihana vaimonsa on kuollut ja hänen lapsensa asuvat kaukana. Aika ja sairaus rajoittavat hänen kykyään palvella. Hän nostelee yhä painoja pitääkseen yllä sen mitä kykenee aiemmista vahvoista voimistaan.\nKun astuin hänen kotiinsa, hän nousi rollaattoristaan tervehtimään minua. Hän kehotti minua istumaan lähelleen tuoliin. Puhuimme iloisesta yhteistyöstämme pappeudessa.\nSitten hän sanoi minulle hyvin painokkaasti: ”Miksi minä elän yhä? Miksi olen yhä täällä? En kykene tekemään mitään.”\nKerroin hänelle, että hän teki jotakin minun hyväkseni. Hän kohotti minua uskollaan ja rakkaudellaan. Jopa lyhyellä keskustelullamme hän herätti minussa halun olla parempi. Hänen esimerkkinsä päättäväisyydestä tehdä jotakin, millä on merkitystä, oli innoittanut minua pyrkimään lujemmin palvelemaan muita ja Herraa.\nMutta hänen äänensä surullisesta soinnista ja katseesta silmissään saatoin aistia, etten ollut vastannut hänen kysymyksiinsä. Hän mietti yhä, miksi Jumala antaa hänen elää, vaikka hänen kykynsä palvella ovat niin rajalliset.\nTavanmukaisen ystävälliseen tapaansa hän kiitti minua siitä, että olin tullut katsomaan häntä. Kun nousin lähteäkseni, hoitaja, joka tulee hänen luokseen pariksi tunniksi joka päivä, tuli toisesta huoneesta. Yksityisessä keskustelussamme tämä iäkäs ylipappi oli kertonut minulle vähän hoitajastaan. Hän sanoi, että hoitaja oli suurenmoinen. Hoitaja oli asunut myöhempien aikojen pyhien keskuudessa suurimman osan elämäänsä mutta ei ollut vielä jäsen.\nHoitaja tuli saattamaan minut ovelle. Iäkäs ylipappi osoitti häntä ja sanoi hymyillen: ”Näetkö nyt? En pysty mihinkään. Olen yrittänyt saada hänet kastetuksi kirkkoon, mutta ei siitä ole mitään tullut.” Hoitaja hymyili miehelle ja minulle. Astuin ulos ja käännyin lähellä olevaa kotiani kohti.\nTajusin silloin, että vastaukset tuon uskollisen ylipapin kysymyksiin oli kylvetty aikoja sitten hänen sydämeensä. Hän yritti tehdä velvollisuutensa, jota hänelle oli opetettu niiden vuosikymmenten ajan, kun hän oli pappeudenhaltija.\nHän tiesi, että ainoa tapa, jolla tuo nuori nainen voisi saada pelastuksen siunaukset Jeesuksen Kristuksen evankeliumin kautta, oli tehdä liitto menemällä kasteelle. Hän itse oli saanut opetusta liittojen mukaan jokaisen koorumin jokaiselta johtajalta diakoneista ylipappeihin.\nHän muisti ja tunsi oman valansa ja liittonsa pappeudessa. Hän piti ne yhä.\nHän oli Vapahtajan todistaja ja lähetyssaarnaaja, minne elämä hänet veisikin. Se oli jo hänen sydämessään. Sydämessään hänellä oli halu, että hoitajan sydän voisi muuttua Jeesuksen Kristuksen sovituksen kautta pitämällä pyhät liitot.\nTämän ylipapin aika tämän elämän pappeuskoulussa on suhteellisen lyhyt iankaikkisuuteen verrattuna. Mutta jopa tuona lyhyenä ajanjaksona hän on oppinut hallitsemaan iankaikkisen opinto-ohjelman. Minne Herra hänet kutsuukin, hän vie mukanaan pappeuden opetuksia, jotka ovat iankaikkisesti arvokkaita.\nTeidän pitäisi olla paitsi innokkaita oppimaan pappeuden opetuksenne tässä elämässä myös suhtautua myönteisesti siihen, mikä on mahdollista. Muutamat meistä saattavat ajatuksissaan rajoittaa mahdollisuuksiaan oppia sitä, mitä Herra asettaa eteemme palveluksessaan.\nEräs nuori mies lähti 1840-luvun alkupuolella pienestä kylästään Walesissa, kuuli Jumalan apostoleja ja liittyi Jumalan valtakuntaan maan päällä. Hän purjehti pyhien kanssa Amerikkaan ja ajoi vankkureissa länteen tasankojen yli. Hän saapui tähän laaksoon Brigham Youngin jälkeen tulleessa ryhmässä. Hänen pappeuden palvelutyöhönsä sisältyi maatilan raivaamista ja muokkaamista.\nHän myi maatilan pilkkahintaan lähteäkseen Herran lähetystyöhön nykyisen Nevadan erämaihin pitämään huolta lampaista. Sieltä hänet kutsuttiin toiseen lähetystyöhön valtameren yli samaan kylään, josta hän oli lähtenyt köyhänä seuraamaan Herraa.\nKaikesta kokemastaan hän löysi keinon oppia pappeusveljiensä kanssa. Koska hän oli rohkea lähetyssaarnaaja, hän käveli Walesissa kujaa pitkin erään miehen kesäasunnolle, joka oli toiminut neljä kertaa Englannin pääministerinä. Hän meni tarjoamaan tälle Jeesuksen Kristuksen evankeliumia.\nSuurmies päästi hänet kesäasuntoonsa. Tämä mies oli valmistunut Eton Collegesta ja Oxfordin yliopistosta. Lähetyssaarnaaja puhui hänen kanssaan ihmisen alkuperästä, Jeesuksen Kristuksen keskeisestä asemasta maailmanhistoriassa ja jopa kansojen kohtalosta.\nHeidän keskustelunsa päätteeksi isäntä kieltäytyi tarjouksesta mennä kasteelle. Mutta heidän erotessaan tuo yhden maailman mahtavimman imperiumin johtaja kysyi nöyrältä lähetyssaarnaajalta: ”Missä sait koulutuksesi?” Lähetyssaarnaaja vastasi: ”Jumalan pappeudessa.”\nOlette kenties joskus ajatelleet, kuinka paljon parempaa elämänne olisi ollut, jos teidät olisi hyväksytty opiskelijaksi johonkin hienoon kouluun. Rukoilen, että tulette näkemään, miten suuresti Jumala rakastaa teitä ja millaisen tilaisuuden Hän on antanut teille päästä Hänen pappeuskouluunsa.\nJos olette ahkeria ja kuuliaisia pappeudessa, yllenne tullaan vuodattamaan hengellisen tiedon aarteita. Tulette kasvamaan voimassanne vastustaa pahaa ja julistaa pelastukseen johtavaa totuutta. Tulette kokemaan iloa niiden onnesta, joita johdatatte kohti korotusta. Kodistanne tulee oppimisen paikka.\nTodistan, että pappeuden avaimet on palautettu. Nuo avaimet ovat presidentti Thomas S. Monsonilla, ja hän käyttää niitä. Jumala elää ja tuntee teidät täydellisesti. Jeesus Kristus elää. Teidät valittiin kunniaan olla pyhän pappeuden haltijoita. Jeesuksen Kristuksen nimessä. Aamen.\nKs. OL 107:87.\nOL 88:119, 122.\nKs. OL 88:133.


Teema-kanavalla Tiibet-lauantai! - Tiibetin tuulet - Vuodatus.net\nkeskiviikko, 28. toukokuu 2008\nToukokuun viimeisenä lauantaina kannattaa ajastaa videot nauhoittamaan tai liimautua television ääreen, sillä Yle Teema-kanavan Teemalauantain aiheena on 31.5. Tiibet.\nPäivän aikana Teemalla esitetään kolme Tiibet-elokuvaa ja dokumenttia.\nMaailman katolla (Cry of the Snow Lion) dokumentti tekee kipeän koskettavan läpileikkauksen Tiibetin kansan historiaan, jota on vuosikymmeniä varjostanut taistelu sortovaltaa vastaan. Kiina on hallinnut maata puoli vuosisataa, mutta kuitenkin dokumentissa näkyy paikallisen kulttuurin vahvana virtaava elinvoima.\nTiibetin futishullut (The Cup) on puolestaan lämminhenkinen elokuva buddhalaisluostarin tiibetiläispojista, joita kiinnostavat pyhien kirjoitusten ohella jalkapallon MM-kisat. Luostariin on siis hankittava jostakin televisio...\nKantaja sielusi kulkuneuvo (The Vehicle with the Soul of a Man) on koskettava dokumenttielokuva kantaja Ram Bahdurin työstä. Vuosittain toukokuusta lokakuuhun pyhiinvaeltajien uskollinen lauma vaeltaa 15 kilometrin matkan lähes neljän kilometrin korkeuteen. Tie on pitkä ja kivinen. Kaikkien usko ei riitä, osa ostaa pelastuksensa - kantajan. Matka korissa kantajan selässä on vaihtoehdoista halvin. Kantaja Ram Bahdur ei ole kuitenkaan katkera kohtalostaan vaan niin ylpeä ammatistaan, että hänen selkänsä taakka lähes katoaa\nLähettänyt: tiibet - 28.5.2008 klo 21.23


Kiipeilypuu Cordoba, 113cm, ruskea / KISSATARVIKKEET - KISSAN KIIPEILYPUUT - Kiipeilypuut 100 - 150 cm / Koira- ja kissatarvikkeet edullisesti verkkokaupasta - LEMMIKKISTORE.FI\nTuotearvioinnit: 0\tTyylikäs ja rauhoittavan ruskeansävyinen kissan kiipeilypuu kutsuu kissaasi rentouttaville nokosille. Cordoba kiipeilypuussa on useita luolia, jossa fleecevuoraus. Ulkopuolella sisalpäällysteiset raapimatolpat. Korkeimmalla tasolla on hauska narussa roikkuva lelu. Leveys 53 cm, syvyys 53 cm ja korkeus 113 cmMiksi jokainen kissa tarvitsee kiipeilupuun tai raapimalaudan?Kissalla on luontainen tarve raapia, joten sille tulee tarjota sopiva raapimapaikka. Raapimispuu tai raapimalauta sopivat erinomaisesti tähän tarkoitukseen, ja näin kissa jättää kodin kalliit huonekalut rauhaan. Ihanteellisinta olisi hankkia kissalle korkea raapimapuu monine tasoineen, koska kissa nauttii korkealla kiipeilemisestä ja loikoilemisesta. Kissan kynnet ovat sen tärkeimmät työkalut, joiden avulla se kiipeää, puolustautuu, saalistaa ja merkitsee reviiriään. Kissa raapii paikkoja, jotta sen kynnet pääsevät uusiutumaan normaalisti. Etenkin sisäkissan kynsiä tulee myös hoitaa säännöllisesti.\nAptus Attapectin 30 tabl. - kivennäisvalmiste ruuansulatushäiriöihin\nKysy lisää tuotteesta: Kiipeilypuu Cordoba, 113cm, ruskea


Suomen suhdannekuva yhä EU-maiden vaisuimpia | Elinkeinoelämän keskusliitto\n/Uutishuone/Ajankohtaista/Uutiset/Suomen suhdannekuva yhä EU-maiden vaisuimpia\nSuomen suhdannekuva yhä EU-maiden vaisuimpia\nElinkeinoelämän luottamusindikaattorit polkevat paikallaan matalalla tasolla. Suhdanneodotukset pysyivät toukokuussa edelleen pitkäaikaisten keskiarvojen alapuolella, ja suhdannekuva on vaisumpi kuin useimmissa muissa EU-maissa.\nPientä liikettä ylöspäin tapahtui vain rakentamisessa, missä luottamusindikaattori nousi lukemaan -19 huhtikuun saldoluvusta -28. Myös rakennusyritysten tilauskanta on pysynyt kuitenkin selvästi keskimääräistä heikommalla tasolla. Luottamusindikaattorin pitkän ajan keskiarvo on -7.\nTeollisuuden luottamus pysyi toukokuussa ennallaan saldoluvussa -6. Tuotannon ennustetaan jatkavan loivaa kasvua lähikuukausina, mutta tilauskanta on selvästi normaalia pienempi. Valmiiden tuotteiden varastot alenivat keskimääräiselle tasolle.\nYksityisten palvelujen luottamusindikaattori oli toukokuussa -2 eli suurin piirtein edellisen kuun lukemassa. Yritykset arvioivat, että yleinen suhdannetilanne on heikentynyt jonkin verran vuoden alkupuoliskolla. Myynnin kasvusta ennustetaan hidasta.\nMyös vähittäiskaupan luottamusindikaattori pysyi toukokuussa suurin piirtein ennallaan saldoluvussa -1. Myyntiodotukset ovat varovaiset.\nLuottamusindikaattorit, toukokuu 2014 (pdf)\nDatasarja toukokuussa 2014 (excel)


Turussa kehitetty PET-kuvantamisen radiolääkeaine etenee ihmistutkimuksiin – mukaan etsitään nivelreumaa sairastavia - Paikalliset - Turun Sanomat\nTurussa kehitetty PET-kuvantamisen radiolääkeaine etenee ihmistutkimuksiin – mukaan etsitään nivelreumaa sairastavia\nPaikalliset | Turun Sanomat | 26.11.2019 10:59 | 0\nTurun Valtakunnallisen PET-keskuksen tutkimusryhmä on kehittänyt uuden PET-kuvauksessa käytettävän radiolääkeaineen. Kyseessä on ensimmäinen Suomessa alusta asti kokonaan kehitetty radiolääkeaine, joka on edennyt ihmistutkimuksiin. Radiolääkeaineen toivotaan edistävän tulehdussairauksien, kuten nivelreuman ja sen liitännäissairauksien, varhaista diagnostiikka ja lääkekehitystä kajoamattoman molekyylikuvantamisen keinoin.\nProfessori Anne Roivaisen tutkimusryhmän ja akateemikko, professori Sirpa Jalkasen kehittämän radiolääkeaineen siirtyminen ihmistutkimuksiin on merkittävä askel.\n– Radiolääkeaineiden kehitystyö muistuttaa hyvin paljon lääkekehitystä. Vuosia kestäneiden prekliinisten tutkimusten jälkeen olemme vihdoinkin edenneet ihmistutkimuksiin. Kliinisen lääketutkimuksen ensimmäisessä vaiheessa radiolääkeainetta annetaan ensimmäisen kerran ihmisille. Tällöin mukana on vain muutamia terveitä henkilöitä, Roivainen selittää Turun yliopiston tiedotteessa.\nProfessori, akateemikko Sirpa Jalkanen on ollut mukana kehittämässä radiolääkeainetta yhdessä Anne Roivaisen tutkimusryhmän kanssa.\nTutkimusten mukaan radiolääkeaine on hyvin siedetty ja turvallinen. Toisen vaiheen kliinisessä tutkimuksessa radiolääkeainetta annetaan pienelle joukolle potilaita.\n– Etsimme nyt tutkimukseen mukaan nivelreumaa sairastavia potilaita yhdessä Tyksin reumatologian yksikön ylilääkärin Laura Pirilän ja muiden reumatologien kanssa. Mukaan toivotaan kymmentä potilasta, Roivainen sanoo.\nUusi radiolääkeaine kohdentuu verisuonen pinnan tulehdussolujen liikennettä ohjaavaan tartuntamolekyyliin.


💐 KUKKALÄHETYS MONTREAL - ONLINE KUKKAKAUPPIAS MONTREAL\nKukkia & lahjakorit Montreal\nTervetuloa kukkia for Montreal. Teemme online kukat tilaus helppoa. Voit valita runsaasti valikoimastamme: kukkia, kasveja ja Kimput. Lisää valinta ostoskoriin ja noudata ohjeita. Kun tilaus on tehty vain jättää loput meistä.\nSe on tehtävä kukkia Montreal antaa korkeimman mahdollisen asiakaspalvelun. Teemme varmasti tilauksesi toimitetaan sieppaamiseksi. Kun haluat todella tehdä vaikutuksen riippumatta siitä, joiden yhteydessä: syntymäpäivät, Äitienpäivä, Isien päivä tai muu tilaisuus, kukkia Montreal on oikea valinta erityinen hetki.\nTarjoamme suurimman kukkavalikoiman maassa Montreal ,\nTarjoamme suurimman valikoiman lahjakoreja maille Montreal ,\nTarjoamme suurimman valikoiman suklaata maassa Montreal ,\nTarjoamme suurimman valikoiman kakkuja maassa Montreal ,\nTarjoamme suurimman valikoiman lahjoja maassa Montreal ,\nTarjoamme suurimman kasvivalikoiman Montreal ,\nToimitus-kukkakimput Suositeltavat Tässä Montreal\nLähetä kukkien ja lahjojen Montreal kukkia varten Montreal. Olemme erikoistuneet toimittamaan kukkia, kukkakimppuja, korit, lahjat ja kakut Montreal.\nKUKAT TOIMITETAAN MONTREAL - KUKKAKAUPPIAS MONTREAL TARJOAA TOIMITUS SAMANA PÄIVÄNÄ KUKKIA\nToimitamme yli 700 kaupunkia Montreal valtava verkosto paikallisten kukkakaupat. Nämä paikalliset kukkakaupat Montreal ymmärtää, että kukka kimppu on saapua ajoissa ja raikas. Se on sitten täydellinen lahja, kun haluat tehdä vaikutuksen joku jota ihailla.\nMeidän osallistuvan kukkakauppias kaikki laadun tae, kukkakimput ja nopea toimitus. Meidän valikoima kukkia on valtava ja tarjoamme tämän valinnan tahansa esikaupunkialueella Montreal. Anna meidän kukkia kirkastaa oman rakkaansa päivä.


PS:n Tavio: Suomi maksaa Italian velat • Pt-media\nPS:n Tavio: Suomi maksaa Italian velat\n12.5.2020 Admin Pt-mediaEtusivu / Suomi / Uncategorized18 kommenttia artikkeliin PS:n Tavio: Suomi maksaa Italian velat\nPerussuomalaisen eduskuntaryhmän puheenjohtaja Ville Tavio vastustaa Suomen takausvastuiden kasvattamista koronaviruskriisin varjolla.\nHallitus esitti lisätalousarviossa Suomelle uusia yhteensä yli 800 miljoonan euron takausvastuita koronakriisin myötä.\n– Taas Suomi lähtee maksamaan etelän euromaiden velkoja. Tällä kertaa pelastetaan ranskalaispankkeja, joilla on eniten lainoja Italiassa, Tavio sanoo.\n– Suomen kansan rahat katoavat Roomaan kuin tuhka tuuleen, tätä on taas eurovaluutan ihanuus, Tavio moittii.\nPerussuomalaiset epäilevät, että uusien yhteisvastuullisten lainarahastojen perustaminen johtaa aina vain paisuvaan yhteisvastuuseen toisten euromaiden veloista.\nTaas kusetetaan veronmaksajia\nMielivalta vallannut Suomen ? Eduskunta tekee mitä sitä huvittaa ?\nEVL lain mukaan tuki edellyttäisi ” tiukkaa talouskuria ”.\nKäsittääkseni sellaiset edellytykset ei nyt Italian kohdalta täyty. Suomalaisia veronmaksajia kusetetaan taas ?\n4.6 Riskien hallinta\nVelkakestävyysanalyysi ja ehdollisuus\nEnnen euroalueen valtiolle myönnettävää rahoitustukipäätöstä laaditaan IMF:n, Euroopan komission ja EKP:n yhteistyössä velkakestävyysanalyysi riskien hallitsemiseksi. Velkakestävyysanalyysin perusteella arvioidaan rahoitustukea hakevan valtion maksukykyä sovittavan sopeutusohjelman valossa. Tuensaajavaltioilta edellytetään rahoituksen ehtona myös tiukkaa talouskuria ja talouden tervehdyttämistä maksukyvyn vahvistamiseksi. Sopeutusohjelman toteutumista seurataan neljännesvuosittain ja tuen maksatus voidaan lopettaa, jos sovitut ehdot eivät täyty.\nVastaa... Taas kusetetaan veronmaksajia\nOnkohan Perussuomalaiset valeoppositio ?\nJättää huomauttamatta selvästä lainvastaisuudesta, jolla koko EVM avun voisi estää ???\n”Tiukka talouskuuri” siellä laissa SELVÄSTI lukee. Perussuomalaiset osaa kyllä lukea…joten mikä niitä vaivaa ???\nMaassa voinee olla ainoastaan oikeistohallitus, jos noudatetaan tiukkaa talouskuria. Vasemmistolle sellainen on niin pahaa myrkkyä, että oksat pois. Mutta ollaanko tilanteessa loppujen lopuksi vasemmistolaisen politiikan vuoksi?\nToisaalta vasemmistolla on perinteisesti ollut oma tehtävänsä. Nyt kuitenkin maailmanparantajat ovat kaapanneet siinä vallan. Velaksi ei pidä maailmaa parantaa.\nNo, jonkunhan on ne Italian velat maksettava.\nKuinka Italia muuten voisi ottaa lisää velkaa jatkossa?\nMitäs jos Suomi tällä kertaa ensin? Ei vai?\nNäin. Mitä jos Italian rahassa kylpevä mafia osallistuisi isänmaansa pelastamiseen? Ja Ranska voi pelastaa itse pankkinsa, sieltäkin löytyy rahaa. Suomalaiset voisivat tällä erää investoida omaan maahansa, laittaa surkeassa kunnossa olevat tiet kuntoon, uusia vesi- ja viemäriverkoston, joka on lähitulevaisuudessa hajoamassa käsiin; rakentaa homeettomia kouluja, ettei lasten tarvitse opiskella vuosikausia väistötiloissa; lisätä poliisien määrää ja rakentaa HEILLEKIN homeettomat ja asialliset poliisiasemat (jotain surkeita uutisia asiasta lukenut); järjestää luxus charterlentoja pakolaisille ja turvapaikanhakijoille kotimaihinsa ja sievä pesämuna heille siellä rakentaa uusi elämä. Pääasia, että kotiin mennään. Pakolaisille, joiden kotimaiden tilanne parantunut, pakkopalautus isänmaan rakennustalkoisiin. Ym.\neu on niiiiiin ihanaa… saatana pelkkää paskaa sieltä on tullu, ainoa poikkeus on tilattaessa tavaraa eu alueelta, muuten ei muuta ku miinista. fuck the eu.s.s.r\nTottakai maksetaan. Palkkio virat luvassa. Ja siellä Italiassa niitä siltoja mm joudutaan urakalla korjailemaan, kun ovat romahtamisen vaarassa. yms. Täältä pulitetaan. Olemme eu:n ytimessä. Vaikka pankeille rahat menevät, niin Italia ottaa vipin kaksi kertaa niin suurena uudelleen.\nJa tämä on vasta alkua. Kehitysmaat ne vasta rahaa tarvitsevatkin. Eihän kehitysmaita voi jättää pulaan. Kehitysapu kolmeen miljaaaardiin. Vähintäin.\nVerot Suomessa vähintään 50% tuloista vauvasta vaariin.\nMitäs turhaan vain 50%! Laitetaan samantien 110%.\nKeskituloinen perhe maksaa 74% veroja. Ansiovero + kulutusverot.\nMitäs se Tavio nyt valittaa? Onhan se hyvä, että tietää miksi käy töissä ja miksi maksaa veroa niin pirusti. Pitäähän sitä nyt Luigia auttaa hädässä. Autammehan me hädässä olleita jo ennenkin. Niitähän on tänne läpsytellyt kaukaa Afrikasta asti jo kauan. Ahmedit, Mohammedit ja muut.\nKyllähän sitä apua on kiva antaa naapurille. Jopa Luigille.\nNimittäin jos avun tarve on kohtuullinen, Sitten kun aletaan puhumaan kymmenistä ja sadoista miljoonista, niin onhan siinä hieman kohtuuttomuuden makua. Ja ei siinäkään mitään vielä, jos sitä rahaa on, mutta jos sitä apua pitää antaa itse lisää velkaantumalla niin silloin mennään jo korkealla ja kovaa.\nJoku raja siinäkin pitää olla, ketkä apua tarjoavat. Sellaiset maat, jotka ovat rikkaita (Ruotsi), vai sellaiset jotka ovat jo valmiiksi korviaan myöten veloissa (Suomi).\nTosin mitä syvemmällä Luigi on paskassa, sitä helpommin sinne nousevat ulkomaiset sotilaat maihin ja marssivat vapaasti läpi Euroopan. Siitä voisi Hitlerkin olla kateellinen, jos tietäisi miten helppoa on marssia kenenkään estämättä minne haluaa.\nSuomen olisi kannattanut sotien jälkeen jäädä kehitysmaaksi. Ei olisi yhden yhtä matukkaa tai kotimaisia vetelyksiä elättinä, kun olisi heikko sosiaaliturva eikä tarttis nyt muiden maiden velkoja takailla.\nKun poliitikot johtivat maan suuriin vaikuksiin NL:n uhkan alaisena ja sitten sotilasliittoon, seuraukset olivat niin kamalat, että silloiset huonot johtajat saivat kenkää. Maalle valittiin täysin uusi johto, korruptoitunut oli sekin, mutta toimi kuitenkin maan parhaaksi. Ei jääty kehitysmaaksi, vaan kehityttiin korkean koulutuksen huippumaaksi. Maassa syntyi uuden teknologian huippusuuryritys.\nKoronavirus saattaa laukaista seuraavan uudistumiskauden kuin aikoinaan käydyt sodat kuitenkin ilman alueluovutuksia, jotka ovat pysyviä. Rahan menetys ei ole pysyvä ongelma, sota korvauksineen oli vaati vain kansalaisten ahkeruutta.\nOnkos oppositio vaipunut koomaan coronan takia?\nOikeasti, nyt herätys!\nMiksi tämmönen köyhä maa tukee rikkaita valtioita joiden kotitalouksien varallisuus on korkeampi kuin meillä!\nEkp ei halua luopua laittomasta rahanluonnista joka pitää pankkiirit ja suursijoittajat leivänsyrjässä kiinni.\nTalousjulkaisu Bloombergin mukaan EKP otti saksan perustuslakituomioistuimen päätöksen vastaan ”uhmakkaasti”. Pankki aikoo jatkaa rahanluontia varmistaakseen, ettei koronarajoitusten synnyttämä reaalitalouden kriisi tuhoa finanssieliitin vaurautta.\nSiksi käännytään nettomaksajien kukkaron puoleen jotta saadaan vipuvoimaa kunnon kriisiin.\nNäin tässä tulee myös käymään. Ja kepun vihriälä väläytteli jo veronkorotuksia että selviäisimme muun maailman auttamisessa ja maine säilyisi ei vaan kehitysmaiden vaan koko maailman hyväntekijänä. Nyky Suomi kärsii jostain alemmuuskompleksista tai kuin nykyisen Saksa entisen saksan tekosista, ruoskittava vaan on yhä perkeleen kovempaa itseään. Ovela EU johto valitsi ja palkitsi vielä kataisen demari sätkynuken urpolaisen Afrikan asioiden hoitajaksi ja EU rahaa ja samalla myös Suomen veronmaksajien rahaa palaa siihen suuntaa valtavia määriä lähivuosina.


Jarkko Ruotsalainen | jarru.net - Part 44\nHommasin tuossa pari kuukautta takaperin CompactDrive PD70X:n. Tilasin myös Digitarvikkeesta Ansmannin 2600 mAh akkuja, samalla ostin La Crossen laturin.\nOlin ladannut nuo Ansmannin akut kerran tuolla laturilla ja ajattelin ladata ne uudelleen kun virta alkoi olla jo vähissä. Laitoin akut laturiin ja eipä lähtenytkään kaksi akkua toimimaan, kaksi muuta akkua toimi. Laturiin tuli ilmoitus “null” noiden viallisten akkujen kohdalle ja tuohan merkitsee, että joko laturissa ei ole akkua tai akku on viallinen. Koetin vielä noita toimimattomia akkuja samoihin paikkoikin missä kaksi muuta akkua toimi ja eihän tuo ladannut niissäkään paikoissa. Toimivat akut taas latautuivat missä laturin paikassa tahansa.\nOtin Digitarvikkeeseen yhteyttä ja sieltä sanottiinkin, että noissa Ansmannin akuissa on ollut vastaavia ongelmia aiemminkin. Olisin saanut vaihtaa nuo kaksi akkua, mutta ajattelin että ehkä on viisaampi vaihtaa kaikki akut niin eipähän tule sitten jatkossa mahdollisesti ongelmia. Sovittiin Digitarvikkeen Jannen kanssa, että hän pistää GP:n 2500mAh NiMH AA-akut tulemaan tilalle ja minä pistän vanhat kuoressa heille välirahan kanssa. Toivotaan että nuo GP:n akut toimivat sitten paremmin, kai niiden pitäisi olla ainakin hyvälaatuisia.\nTulipa käytyä katsastamassa huonekalu- ja sisustusmessut messukeskuksessa. Saatiin kaverilta liput kun eivät itse päässeet paikalle. Vähän jo hirvitti parkkipaikkaa hakiessa, että minnekkähän asti sitä joutuu ajamaan kun koko ajan vaan opastettiin kauemmaksi halleista. Jonnekin turkasen kauaksi jouduttiin hiekkakentälle parkkeeraamaan. Kyllähän tuolla porukkaa riitti vähän liiaksikin asti. Varmaan osakseen sen takia tuolla oli niin kova ryysis, kun näitä messuja pidetään kahden vuoden välein niin porukkaa ryntää sitten sankoin joukoin paikalle. Pitäisi päästä ammattilaispäivänä sisään niin ehkä olisi mukavampi katsella tuotteita rauhassa eikä olisi koko messuhalli hengittämässä niskaan että menehän siitä jo eteenpäin. Vähän jäi vaisuksi omasta mielestäni messujen anti. Paljon on sitä niin tavallista tavaraa jota näkee joka kaupassa. Täytyyhän toki sitäkin olla kun porukka tuota ostaa kun halvalla saa. Jos sitä jossakin vaiheessa saa sen oman kämpän hommattua niin siitä ei kyllä tehdä ihan tavallisen näköistä. Värejä saa käyttää reilulla kädellä, vähän kyllästyttää tämä valkoinen väritys joka paikassa.\nOlihan tuolla paljon hienojakin juttuja kuten esim. Nolla Nolla Oy:n lamppu. Muutoinkin noiden poikien tekemät huonekalut miellyttää silmää. Messut olivat kuitenkin ihan kivat tuosta väenpaljoudesta huolimatta, vähän jos saisi vielä enemmän tuota design-osastoa ja opiskelijoiden tuotantoa esille niin messut olisivat vieläkin paremmat.\n…kenelle annatte pankkikorttinumeronne. Joku aika sitten kirjauduin PayPalin sivuille koska halusin ostaa Adoben Photoshopin Ebayn kautta kun sen sieltä halvalla sain. Maksu tapana suosittiin PayPalia. Kaikki menikin hyvin ja mitään ongelmaa ei tuosta maksutapahtumasta aiheutunut.\nNyt jokunen kuukausi myöhemmin sain sähköpostin “PayPalin” nimissä jossa sanottiin että PayPal-tililläni on ollut jatkuvaa liikennettä ja he haluaisivat varmistaa ettei tiliäni käytä joku kolmas taho. Sähköpostissa oli linkki PayPalin sivuille jossa voi päivittää tietojaan. Linkki ei tosin johtanut PayPalin sivuille vaan sivulle joka oli täysi kopio PayPalin sivuista. Tuonnehan saisi sitten varmaan päivitellä kaikki tietonsa uudelleen “tietoturvan” nimissä. Pistin sähköpostit PayPalille, varmaanhan he tutkivat noita sivuja ja koettavat saada nuo suljetuksi. Toivotaan ettei kovin moni ole mennyt lankaan ja joutunut ongelmiin jos on luovuttanut pankkikorttinumeron sivullisille. Kannattaa olla tarkkana noiden linkkien kanssa, ne näyttävät johtavan usein ihan jonnekin muualle kuin mitä linkistä katsoen ensisilmäyksellä näyttäisi.\n..ajotunti on nyt takana mp-koulua. Harjoiteltiin niitä perinteisiä käsittelykokeita, hidasajoa, jarrutusta ja esteen väistämistä. Käsittelyajossa käytössä oli Hondan CB500, joka osoittautuikin kohtuullisen helpoksi käsitellä. Ensin pärtsäilin ympäri parkkipaikkaa jotta sain hieman tuntumaa pyörään. Ensimmäinen harjoite oli pujottelu. Muutoin tuo osoittautui helpoksi, mutta se viimeinen täyden ympyrän pyöräytys meni monesti liian hitaalla vauhdilla ja pyörä meinasi kallistua kumoon. Seuraavaksi oli vuorossa jarrutus. Käsittelykokeen jarrutustestissä pyörän pitää pysähtyä 40km/h:n vauhdista 9 metrin matkalla. Nyt sain pysähtymään pyörän 6 metrin matkalla joten hyvinhän tuo sujui. Hidasajo on kuulemma se vaikein osa-alue käsittelykokeessa. Käsittelyssä ajetaan 20 metrin matka metrin levyistä rataa ja tähän pitää käyttää vähintään 25 sekuntia ja jalka ei saa koskettaa maata niin kuin ei saa muissakaan käsittelykokeissa. Ensimmäisellä mittauskerralla sain kulumaan 33 sekuntia joten tuo meni enemmän kuin hyvin. Viimeisenä oli esteen väistäminen 40 km/h:n vauhdista. Ensin tehdään jarrutus ja sitten väistö ja palataan omalle ajolinjalle. Tämäkin testi meni hyvin joten ensi kerralla pääsee sitten muun liikenteen sekaan.\nSuoritan korttia Helsingin kaupungin nuorisoasiainkeskuksen moottoripyöräkoulussa. Kyseessä on Suomen ainut kunnallinen liikenneopetuslaitos. Kortin ajaminen on tuolla halpaa koska laitos ei saa tuottaa voittoa, joten tavalliset koulut eivät voi kilpailla hinnoissa. Nyt ison A:n ajaminen maksaa 449€ kaikkine viranomaiskuluineen. Tuohon rahaan saa vielä ajaa melko reilusti, kun opetukseen sisältyy 16 ajotuntia(25min), pakollisia ajotunteja ei tarvitsisi ajaa kuin 6 ja tämän jälkeen saa jo mennä koettamaan inssiajoa.


Oli parasta | Rollemaa.org\tEtsitkö helppolukuista ja esteetöntä versiota? Sen löydät tästä linkistä, tai kirjoittamalla osoitteen perään ?esteeton. Tämä viesti ei näy jos tyylitiedosto on sallittu selaimessasi. Rollemaa.org\nMerkitty avainsanoilla ajatuksen virtaa, elämä, elokuvat, kuulumiset\nOli. Katottiin Blade 3, mutta se osoittautuikin tosi tylsäksi jostain syystä, joten ei jaksettu katsoa loppuun. Siitä jäi loppu näkemättä, mutta hyvät oli fiilikset. Syötiin karkkia ja suklaata ja juotiin pepsiä melkein liikaakin. Kaatissäkki, ässämix ja kolme suklaalevyä meni, eikä tullu edes paha sokerihumala. Nukuin noin kahdeksan tuntia. Menimme neljän aikoihin nukkumaan ja MaLa herätti kahdeltatoista. Olisin voinut nukkua vielä kahteen asti, kuten myös Juhani. Tällaisia viikonloppuja on hauska pitää, ilta kavereiden kanssa, hyvä (tai sitten huono) leffa ja mässyjä ja tietysti nhl. Ja syntikkaakin voi soittaa samalla.\nSain hienoja taidekuvia karkkikulhosta, ha ha. Taidan lähteä kohta Markon kanssa bussipysäkille, ettei mene liian pitkään… juuco lähtee Minna-siskolle Muurameen, mutta levyt on vielä polttamatta lapsille. Täytyy sanoa että oli tosi parasta, huippua kerrassaan! Voitin jopa yhden pelin Juhania vastaan Suomi – Venäjä 3-6 ja oli kivaa. No nyt pitää lopetella, koska bussi tulee kohta. Pitää mennä!\n5 tuntia, 44 minuuttia sitten\nPetri: Luetteloon täydennykseksi, että YouTuben pimeälle puolelle siirtyminen voi auttaa...4 päivää 22 tuntia sitten.\nPetri: Toivottavasti viihdytte nykyisessä asunnossa. :-) Minusta joka kerta kun pitää...7 päivää 9 tuntia sitten.\nAjattaraRoutalempi11 tuntia sitten\tViimeksi katsottu:\nDark Skies (2013)6 tuntia, 1 minuutti sittenLue arvostelu →\tTämä on Rollemaa.org v. 2010, koodinimeltään "Soil", jonka moottorina toimii WordPress. Ellei toisin mainita © Roni Laukkarinen 1999-2013.


Finnair perui puheitaan: Lensimme sittenkin Ukrainan yli - Matkat - Ilta-Sanomat\nJulkaistu: 18.7.2014 2:45\nFinnair myöntää lentäneensä tähän päivään asti Länsi-Ukrainan ilmatilassa, vaikka yhtiö tiedotti torstai-iltana päinvastaista. Seuraavien kahden päivän ajan yhtiö aikoo kiertää Ukrainan kokonaan.\nAsia aiheutti sekaannusta torstai-iltana, kun Ukrainassa tapahtunut lentoturma herätti huolta alueen turvallisuudesta. Finnairin viestintäpäällikkö Aku Varamäkihttps://www.is.fi/haku/?query=aku+varamaki kertoi IS:llehttp://www.iltasanomat.fi/matkat/art-1288715608239.html?pos=ok-nln, että yhtiö olisi lopettanut jo keväällä Ukrainan ilmatilaan lentämisen.\nLentotietoja keräävän Flightradar24-sivuston tiedot näyttivät kuitenkin puhuvan toista kieltä. Myös Ilta-Sanomiin yhteyttä ottaneet lukijat kertoivat lentäneensä vastikään Finnairin kyydissä Ukrainan ilmatilassa.\nNyt Finnair myöntää, että lentoja on tähän asti lennetty Länsi-Ukrainan ilmatilassa. Yhtiö pahoittelee aiempaa epätarkkaa viestintäänsä.\n- Epätarkat kommentit johtuivat sisäisen tiedonvälityksemme valitettavasta epätarkkuudesta, mistä olemme äärettömän pahoillamme, yhtiö tiedottaahttp://www.finnairgroup.com/media/media_7.html?Id=xml_1657727.html.\nFinnair lähetti tiedotteensa varhain perjantaina sen jälkeen, kun muun muassa Ilta-Sanomat oli uutisoinut aiheesta.\nUkraina kierretään ainakin kahden päivän ajan\nYhtiöstä kerrotaan, että Krimin kriisialue päätettiin jo huhtikuun alussa kiertää Euroopan ilmatilaa säätelevän Eurocontrolin suosituksen mukaan. Yhtiö on kuitenkin jatkanut lentämistä Länsi-Ukrainan ilmatilassa.\nNyt Finnair kertoo lopettavansa lennot koko Ukrainan ilmatilassa kahden päivän ajaksi. Mahdollisista jatkotoimista päätetään, kun tilanteesta saadaan lisää tietoa.\nNe lennot, jotka lennettäisiin normaalisti Länsi-Ukrainan yli, kestävät kiertämisen vuoksi jonkin verran normaalia pidempään. Päätös saattaa vaikuttaa myös muihin Finnairin lentoihin.\nFinnair pahoittelee mahdollisia haittoja ja viivästyksiä.\nFinnair korostaa, ettei yksikään sen lento ole kulkenut kevään jälkeen Ukrainan ilmatilassa. Lue lisää ›\nLiikenteen turvallisuusvirastosta Trafista arvioidaan, että Suomen ilmatila ei kuormitu Ukrainan lento-onnettomuuden vuoksi. Lue lisää ›


Mauttomuuden huippu, televisiotähti lähetti Snapchat-kuvaa intiimialueen laserleikkauksestaan! – Mesta.net\nMauttomuuden huippu, televisiotähti lähetti Snapchat-kuvaa intiimialueen laserleikkauksestaan!\n01.12.2016 Juha Kaunisto Viihdeuutiset\nBritannian televisiokuuluisuus Danniella Westbrook on tuttu kasvo EastEnders-sarjasta kuten myös paikallisista Tanssii tähtien kanssa ja Julkkis-Big Brother -ohjelmista. Westbrook ei ole tunnettu häveliäisyydestä tai ujoudesta mutta naisen viimeisin tempaus asettuu aivan omaan luokkaansa.\nSynnytyksiä on nähty tositelevisiossa mutta että intiimialueen laseroperaation lähettäminen suorana Snapchatissa – totta se on!\nWestbrook nimesi ”hauskasti” alapään operaationsa lähetyksen ”Snatchchatiksi”.\n”No longer is it Snapchat, it is Snatchchat. Get ready for that designer vagina, people!”\nWestbrook kuvasi koko 20 minuutin laseroperaation ja kuulemma ei edes sattunut. Katsojien onneksi kamera tai älyluuri oli Westbrookin kädessä, joten suoranaista operaatiota ei näytetty kaikelle kansalle!\nPrevious Post:MTV:n suosio kasvoi syksyllä – markkinaykkösen asema vahvistui marraskuussa\nNext Post:Metallica: Hardwired…to Self-Destruct ★★★½☆


Suzuki DR 650 RSE 650 cm³ 1993 - Äänekoski - Moottoripyörä - Nettimoto\nKohtuusiisti luotettava peruspyörä myytävänä ajanpuutteen vuoksi. Koneella ajettu 100000km (n.60000km kohdalla tehty koneremontti). Mukaan tulee 36000km ajettu kone omalla mittaristolla, uudet nappularenkaat, käytetyt nastarenkaat, toinen satula, crossi etulokari, alkuperäiset vilkut, perus huoltohilpettä kassillinen ja takalaukku.\nMittarilukema Ei ilmoitettu Päivitetty 07.12.2017\nKohtuusiisti luotettava peruspyörä myytävänä ajanpuutteen vuoksi. Koneella ajettu 100000km (n.60000km kohdalla tehty koneremontti).\nMukaan tulee 36000km ajettu kone omalla mittaristolla, uudet nappularenkaat, käytetyt nastarenkaat, toinen satula, crossi etulokari, alkuperäiset vilkut, perus huoltohilpettä kassillinen ja takalaukku.\nVastaus: E kiitos\nKysymys: En kehdannut perjantai iltaa häiritä soittamalla. Mikähän olis se suoranrahan kauppa hinta. Olen maanantaina hakemassa pyörää mutta hinta pitää olla hyvä. - *****\nVastaus: vastattu puhelimella\nKysymys: Terve, onko toinen moottori täydellinen? Eli onko sähköt ja apulaitteet? - *****\nVastaus: Moottori ilman sähköjä/apulaitteita.\nKysymys: Kiinnostaisko Toyota? - *****\nKysymys: voiko tota ajaa A2 kortilla - *****\nVastaus: Kyllä voi\nVaihtokohde: Suvi 4600 (Myyty) - Nettivene - *****\nKysymys: Terve.vaihdossa suzuki rf600 vm93? - *****\nSuzuki DR 650cm³, '94, 67tkm\nSuzuki DR 650cm³, '93, 49tkm\nNettimoto ID 2178257


Sähkönostajan opas yrityksille\nPörssisähköä vai takuuhintaa?\nKova kilpailu on kannustanut sähköyhtiötä kehittämään voimakkaasti tuotteitaan, minkä vuoksi sähkösopimus ei ole enää pelkkää elektronivirtaa, jonka käytöstä laskutetaan. Nykypäivänä painotetaan palvelua, jonka avulla yritys voi hallita energian käyttöään ja kustannuksiaan. Sähkön ostamisen pelisäännöt ovatkin muuttuneet, eikä enää välttämättä ole viisasta valita sähkönmyyjää satunnaiseen aikaan tehdyn kilpailuttamisen perusteella.\nOman yrityksen tarpeisiin sopivalla sähkösopimuksella saa parempaa palvelua ja rahoilleen enemmän vastinetta, mutta laajasta tarjonnasta voi olla haastava löytää sitä oikeaa. Tämän oppaan luettuasi ymmärrät muun muassa perinteisen määräaikaisen sähkösopimuksen ja pörssisähkösopimuksen eroavaisuudet sekä opit tunnistamaan luotettavan sähkönmyyjän. Näillä neuvoilla osaat siis valita yrityksesi tarpeisiin sopivimman ja kustannustehokkaimman sähkösopimuksen!\nHyödyllisiä lukuhetkiä toivottaa Omavoima\nSähkö on pohjimmiltaan raaka-aine, jonka hinta määräytyy Pohjoismaisessa Nord Pool -sähköpörssissä. Pörssissä sähkön tuottajat tarjoavat omaa tuotantoaan myyntiin ja vastaaavasti ostajat kokoontuvat ostamaan sitä. Sähköpörssi toimii samalla periaatteella kuin muutkin raaka-ainepörssit, eli kaupankäynnin kohteena olevan hyödykkeen hinta muodostuu puhtaasti kysynnän ja tarjonnan mukaan.\nSpot-hinnan ohella pohjoismaisilla sähkön tukkumarkkinoilla käydään kauppaa myös johdannaisilla, jotka perustuvat sähkömarkkinaosapuolten näkemykseen sähkön hintatasosta tulevaisuudessa. Juuri johdannaisilla käyty kauppa avaa mahdollisuuksia uudentyyppisten tuotteiden syntymiselle, mikä näkyy parhaimmillaan kustannussäästöinä sähkönkuluttajien lompakoissa. Parhaan hyödyn sähkömarkkinoista saa hyödyntämällä sekä spot-markkinoita että johdannaismarkkinoita, joiden kanssa asiantunteva sähkönmyyjäsi osaa auttaa sinua!\nMillainen sähkösopimus yritykselleni sopii?\nMonet sähkönmyyjät haluavat sitoa asiakkaansa kiinni mahdollisimman pitkillä määräaikaisilla sopimuksilla, mutta tämä ei ole aina asiakkaan edun mukaista. Siksi yhä useampi yritys ostaakin nykyään sähköä pörssihinnalla säästäen samalla sähkökustannuksissa. Pörssisähkösopimuksella sähkön hinta on aina ajan tasalla, koska hinta kilpailutetaan pörssissä jokaisena tuntina – ei vain määräaikaisen sopimuksen päättymishetkellä.\nHinta tulee ohjaamaan päätöksiä varmasti myös tulevaisuudessa, mutta uusien sähkön ostamisen mahdollisuuksien myötä myös kiinnostus palvelun laatuun on kasvanut. Yritykset haluavat rahalle parasta mahdollista vastinetta, mutta toisaalta omaa aikaa ei ole mahdollista käyttää sähkön ostamiseen sen enempää kuin aikaisemminkaan. Kun muuttuvaa sähkön hintaa ei haluta itse aktiivisesti seurata, jätetään hintakehityksen seuranta mielellään ammattilaiselle. Muun muassa erilaiset meklaripalvelut perustuvat tähän.\nMääräaikainen ja kiinteähintainen sähkösopimus\nKovan hintakilpailun vuoksi monet sähkönmyyjät haluavat luonnollisesti sitoa asiakkaansa kiinni mahdollisimman pitkillä, määräaikaisilla sopimuksilla. Tekninen ja sopimusperusteinen sidos asiakkaaseen on myyjän edun mukaista, sillä palveluun ei silloin välttämättä tarvitse juurikaan panostaa, eikä asiakas pääse irti sopimuksestaan vaikka haluaisikin.\nYritykselle riskinä on kysyä tarjouksia vääriltä sähkönmyyjiltä väärään aikaan. Huono sopimus paljastuu vasta myöhemmin, jolloin epäedulliseen sähkösopimukseen ja heikosti palvelevaan myyjään voi joutua olemaan sidoksissa vielä pitkäänkin. Toisaalta parhaassa tapauksessa yritys on ollut hyvällä onnella liikkeellä juuri silloin, kun sähkön hinta markkinoilla onollut historiallisen alhaalla ja on tullut kysyneeksi tarjousta yritykseltä, joka on tarvinnut uusia asiakkaita kipeämmin kuin katetta kulujensa peitoksi.\nToinen vaihtoehto on ostaa sähköä jatkuvasti sähköpörssin hinnalla, toistaiseksi voimassa olevalla sopimuksella. Tällaisella sopimuksella sähkön hinta on aina ajan tasalla, koska se “kilpailutetaan” pörssissä jokaisena tuntina, eikä satunnaiseen aikaan ja satunnaisten myyjien kesken. Myös myyjän voi joustavammin vaihtaa, jos palvelu ei vastaa odotuksia.\nPörssisähkön hintatiedot ovat julkisia ja jatkuvasti kaikkien nähtävillä, jolloin myyjä ei voi tietoisesti myydä sähköä alle pörssihinnan. Kilpailua käydään lähinnä lisäpalveluilla ja toimitusmarginaalin suuruudella – tai paremminkin pienuudella. Pörssisähkösopimus on sen myötä myös asiakkaalle läpinäkyvä, ja kaikki hintakomponentit on eritelty laskussa. Hinnoittelu muistuttaakin paljon pankkilainojen hinnoittelumallia.\nPörssisähkösopimuksessa asiakas voi itse vaikuttaa sähkönsä hintaan, esimerkiksi painottamalla sähkön käyttöä halvemmille tunneille. Tämän lisäksi pörssisähkön hinnassa ei ole mukana sähkönmyyjän riskimarginaalia, kuten määräaikaisten sopimusten yksikköhinnassa. Siksi pörssisähkö onkin pidemmällä aikavälillä aina edullisin vaihtoehto ostaa sähköä.\nSopimustyyppien ominaisuudet pähkinänkuoressa\nMääräaikaisen ja kiinteähintaisen sähkösopimuksen sekä pörssisähkösopimuksen ominaisuudet:\n*Asiakas voi suojautua hintapiikeiltä ostamalla ns. hintakaton tai tekemällä hintakiinnityksiä tulevaisuuteen joko koko sähköntarpeelle tai osittain (Priimaplus-tyyppinen sopimus). Hinnankiinnitys paitsi takaa tietyn hintatason, se voi myös tuoda säästöjä tuntihintaan verrattuna, jos kiinnitys on tehty sopivaan aikaan. **Asiakas voi saada säästöä painottamalla sähkön käyttöä halvimpien tuntien aikaan.\nMiltä sähkön hintakehitys näyttää?\nSähkön tukkuhinta on Suomessa jaPohjoismaissa ollut viime vuosina varsin edullisella tasolla. Pohjoismaisessa sähköpörssissä lyhyellä tähtäimellä tärkein kysyntään vaikuttava tekijä on lämpötila, minkä vuoksi lämmityskaudella sähkön hinta tyypillisesti nousee ja kevään koittaessa taas laskee. Kysyntään vaikuttavat myös talouden suhdanteet ja energiatehokkuuden lisääntyminen.\nTarjontaan oleellisimmin vaikuttavat muuttujat ovat vesi- ja tuulivoiman saatavuus sekä polttoaineiden hinnat. Lähivuosina markkinoille on tulossa runsaasti uutta tuulivoima- ja ydinvoimatuotantoa. Lisäksi vireillä on paikallisia aurinkovoimainvestointeja. Koska suurta kysynnän kasvua ei ole näköpiirissä, hinta pysyy todennäköisesti matalana vielä vuosia – normaalia kausivaihtelua lukuun ottamatta. Oheinen graafi kuvastaa sähkön hintakehitystä viimeisen kymmenen vuoden ajalta Suomessa.\nSähkön hintakehitys Suomessa 2008-2017.\nMitä sähkönmyyjän valinnassa kannattaa huomioida?\nSähkömarkkinoilla kilpailu on kovaa ja sähkökauppiaita on paljon. Siksi joukkoon mahtuu aina yrityksiä, jotka menevät yli siitä missä aita on matalin – jopa hyödyntäen lainsäädännön porsaanreikiä. Koska kuluttajansuoja ei turvaa yrityksiä, voi sopimuksen tehnyt joutua ikävään tilanteeseen. Uuden ja tuntemattoman sähkönmyyjän tausta kannattaakin tutkia ennakolta.\nSähkön ostajan 3 tärkeintä oppia\nNyt ymmärrät sähkömarkkinan perusperiaatteet, osaat keskustella sähkönmyyjän kanssa asiantuntevasti ja valita yrityksesi tarpeisiin sopivimman sähkösopimuksen – hieno juttu! Tässä vielä oppaan kolme tärkeintä oppia tulevaisuuden varalle:\nMääräaikainen sopimus on monelle tuttu ja turvalliseksi koettu tapa toimia, mutta kannattaa muistaa, että pitkäaikaisen sopimuksen solmiminen on usein arpapeliä.\nPörssisähköä ostava asiakas voi itse jatkuvasti vaikuttaa sähkönsä hintaan, eikä siihen sisälly sähkönmyyjän riskimarginaalia, kuten määräaikaisissa sopimuksissa.\nMuista pitää mielessäsi, että myös sähkömarkkinoilla on liikkeellä myyjiä, jotka eivät välttämättä aina ensimmäiseksi ajattele asiakkaan etua.\nTuo kustannustehokkuutta ja helppoutta yrityksesi sähköenergian hankintaan! Priimaplus-sähkösopimus tarjoaa sinulle mahdollisuuden vaikuttaa itse yrityksesi sähkön hintaan ja hyötyä sähköpörssin tarjoamista mahdollisuuksista.\nHaluatko lisätietoja pörssisähköstä?\nAlkoivatko pörssisähkösopimuksen mukanaan tuomat edut kiinnostaa? Mikäli mieleesi heräsi kysymyksiä tai haluat kuulla meistä lisää, otathan yhteyttä! Autamme mielellämme energia-asioidesi järjestämisessä!


Pirjon blogi: Suuri muutos opettajan työhön?\n"Suuri muutos opettajan työhön\nPerusopetuksen seitsemää laaja-alaista osaamistavoitetta toteutetaan kaikissa oppiaineissa ja kaikilla vuosiluokilla. Tavoitteiden sisältö määritellään opsissa tarkemmin.\n5. Tieto- ja viestintätekniikan osaaminen\n7. Osallistuminen, vaikuttaminen ja kestävän tulevaisuuden\nJaahas. Minä kysyn: mikä tässä sitten on se uudistus ja mikä on se suuri muutos? Eikö tämä ole itsestään selvää ja jokaisen vastuuntuntoisen opettajan opetusohjelmassa ilman muuta? Vai ovatko opettajat täyshölmöjä nukkeja? Ei kai sentään. Tai kaiketi ovat, sillä mitä suomalaiset koulut tuottavatkaan: pelokkaita, viranomaisuskollisia, milloin minnekin rähmällään olevia ja johdettavissa olevia kansalaisia. Siinä ei paljon lukutaito auta, jos ei ymmärrä lukemaansa.\nEi se Saksan koulusysteemi niin huono ollutkaan. Mikä maa Euroopassa menestyy? Haloo Suomi, herää jo!\nLähettänyt Pirjo klo 18.2.15\nAnonyymi 20. helmikuuta 2015 klo 14.26\nKäyn usein lukemassa tätä blogia. Ihan loputon aarreaitta! Erityisesti olen tykännyt maahanmuuttoa koskevista kirjoituksista. Kiitos mielenkiintoisista teksteistä. (Ja kyllä, huomaan kyllä, että en nyt lainkaan kommentoi tätä kyseistä tekstiä. Halusin kuitenkin antaa vihdoin palautetta, ja päätin vain sen lykätä tähän uusimpaan tekstiin.) -Ulkosuomalainen Badem-Württembergistä\nPirjo 20. helmikuuta 2015 klo 16.03\nMaahanmuuttoasiat ovat sydäntäni lähellä, olenhan itsekin ollut sekä mamu että pamu että tumu (maahanmuuttaja, paluumuuttaja, tulomuuttaja) ja tehnyt työtä maahanmuuttajien parissa Suomessa. Ja haluaisin romuttaa väärät käsitykset maahanmuutosta sekä varsinaiset asiavirheet, joita varsinkin H-A täällä Suomessa viljelee.\nYlläolevaa omaa blogiani koskien: Sen verran paljon olen opettanut ja kouluttanut, että ymmärrän opetusasioista jotain. Olin mukana myös työryhmässä (joskin nimeni on muuttunut sen jälkeen), joka teki Saksan suomalaisten kielikoulujen opetussuunnitelmat.\nAloitin jo silloin, kun koko oppiainetta "suomi toisena tai vieraana kielenä" ei ollut olemassakaan. Nyt sitten en pääse opettajaksi Suomessa, koska minulta puuttuu pedagoginen paperi...\nHyvää työtä olette ex-kollegat tehneet;\nerityisesti haluan mainita Maila Eichhornin, Päivi Piatkowskin ja Päivi Kieselbachin.


Todella nopea vertailu: Porsche 911 GT3 RS ja kumppanit radalla – Katso videot! - Tekniikanmaailma.fi\nTodella nopea vertailu: Porsche 911 GT3 RS ja kumppanit radalla – Katso videot!\nNopeimmat ja kopeimmat urheiluautot kokoontuivat perinteiseen vertailuun Etelä-Ruotsiin alkukesästä. Kaikkiaan mukana oli 20 enemmän tai vähemmän eksoottista autoa, joista poimimme videoesittelyyn eri luokkien tyylin edustajia.\nLUE VERTAILU JA LOPPUTULOKSET DIGILEHDESTÄ (TM 14/16) >>\nALFA ROMEO GIULIA QUADRIFOGLIO:\n► Alfa Romeo Giulia saapui Knutstorpiin lähes suoraan Italian Baloccon esittelytilaisuudesta. Valitettavasti automaattivaihteisen version saaminen mukaan ei tuotantosyistä onnistunut, vaikka se olisi ollut valmistajankin valinta. 500-hevosvoimaisen tuplaturbo-V6:n voima on runsasta ja tasaista ilman rajuja tehopiikkejä. Ohjaustunto on varikolta lähdettäessä hyvä, mutta ensimmäisessä mutkassa paras tunto häviää keveyden vuoksi. Ohjaus kuitenkin reagoi nopeasti, ja keula ohjautuu terävästi, joten sitä on käsiteltävä hellästi.\n► Ylivoimaisesti vertailun erikoisin ilmestys oli kolmipyöräinen Polaris. Slingshotin ohjaustunto on hyvä, joskaan auto ei muuten ole ajossa kovin miellyttävän tai laadukkaan oloinen. Jarrutuksissa ennen mutkaa tai kaarteissa pienemmälle vaihdettaessa perän saa helposti luisuun. Muuten Polaris on käytökseltään lievästi aliohjaava mutkasta riippumatta.\n► Uusin Civic Type R eroaa aikaisemmista erityisesti moottorin osalta, sillä Hondakin on siirtynyt GTI-luokassa turbomoottoriin. Type R tarjoaa aitoa kilpa-automaista tunnelmaa. Sen luovat hyvät istuimet, luonteva ajoasento ja urheilullinen ohjaamon ilme. Tunne jatkuu myös radalla. Moottori vetää hienosti ja ohjaus on nopea ja tarkka. Jarrutuksissa perä on levoton, mutta Knutsorpin kaltaisella syheröllä radalla siitä on jopa hyötyä, kun auto reagoi myös nopeasti ohjausliikkeisiin.\nPORSCHE 911 GT3 RS:\n► Porsche 911 GT3 RS huokuu urheiluhenkeä sekä ulkoisesti että sisäisesti. Urheilullinen vaihteisto-ohjelma toimii automaattivaihdolla erinomaisesti. Moottorin pyörintänopeus pysyy korkealla, joten myös moottorijarrutus on voimakas. Urheilullinen ajonvakautus ja luistonesto ovat hyvässä symbioosissa pidon kanssa: järjestelmät eivät estä etenemistä, vaan edesauttavat sitä. Äänet ovat kuin kilpa-autossa. Korkeilla pyörintänopeuksilla on turha kysyä kartanlukijalta nuotteja, silloin toimivat vain kypäräkuulokkeet. Hauskinta tässä on se, että ketään ei haittaa.\nJaguar F-Type 3,0 V6 AWD Coupé\nMazda MX-5 2,0 Sport\nAvainsanat Honda Porsche Cadillac Ford Peugeot Volkswagen BMW Volvo Jaguar Lamborghini Opel Mazda Alfa Romeo McLaren Mercedes-AMG video SCOTY Audi R8\nTonza1234 27.8.2016, 07:40\nVähän kyllä ihmetyttää Honda Type-R:n hitaus radalla taas kerran…\nOliko TM:ssä olevat ajat taaskin VAIN suomalaisten ajamia??? Vai kaikkien ajajien keski aika? Tämmöiset jutut olisi kanssa kiva jos ihan lehdessä sanottaisiin….\nEi kovin pätevä kuski Hondassa jos Peugeotti 308 jäi vain sadas osan???\nTuolla Type-Rllä on pätkitty mm RS3 ja oltu tasoissa joidenkin Lamborghinien kanssa PÄTEVIEN kuskien käsissä YOUTUBE videoilla…\nYli sekunnin ero esim Ford RS:ään radalla todellakin kummastuttaa ja Hondan todella surkea huippunopeus suorastaan kielii vain huonosta kuljettajasta jälleen kerran???\nSamahomma oli viimekerralla Type-Rllä Viimeksi se jäi jälkeen Renault Meganelle teidän testeissä. Vanhempi malli tosin…. huhhuh\nJa ilmeisesti samoista syistäkin… Osassa testien autoista oli semi slicksit alla ja osassa tehaiden vakio renkaat…. Miksi ette edes tähän testiin vaivautuneet laittamaan samoja renkaita joka autoo??? on pikkasen eri ajaa vakiorenkeilla moottori radalla tai semi slickseillä….\nSubaru paljasti näkemyksen tulevaisuudestaan – urheilullinen auto vie pois osan ajamisen ilosta\nMajesteettisen näköinen maailman suurin lentokone käynnisti ensi kertaa kaikki 6 moottoriaan – kuvat\nUudistunut pikku-Lexus on pian Suomessa, ja tällainen se on\nEurobike 2017 -polkupyöräilymessut: Sähköpyörien ominaisuuslistat kasvavat nopeasti\nAbloy esitteli seuraavan sukupolven digitaalisen lukitusjärjestelmänsä – Älykkäät avaimet tuottavat itse oman energiansa\nTutkimus paljasti: Jopa joka neljäs syöpäpotilas käyttää marihuanaa\nNopeusrajoitukset laskevat Helsingissä 30 km/h:een – Arvio HU:ssa: ”Voi olla tulos, jota ei osata kuvitella”\nIso mullistus tulossa kännyköiden paikantamiseen: Tarkkuus kasvaa jopa 30 senttiin\nOletko miettinyt, miksi alumiinifolion toinen puoli on kiiltävä ja toinen puoli matta?\n”Aivan käsittämättömän iso juttu” – Tutkija ennustaa HS:ssä auton omistamiseen nopeaa muutosta – vertaa tupakkaan\nArkeologit ratkaisivat suuren mysteerin siitä, miten maailman seitsemään ihmeeseen kuuluva Kheopsin pyramidi rakennettiin\nTutkijat kehittivät testin, joka mittaa tieteellisen tarkasti viisauttasi – osaatko vastata 6 kysymykseen?\nNeuvostoliiton ydinpommikoe ei mennyt ihan putkeen – Syntyi ”Atomijärvi”, jossa virkamieskin kävi pulahtamassa\nEräänä iltana hotellin pöytäpuhelin soi. Luurin päässä kysyttiin: ”Onko teillä tietoa aamiaishuoneen suuresta televisiosta?”\nTracktest, linkaamasi M5 on kyllä hienosti viimeistelty ja tuon tyyppiseen autoon kuin nenä päähän mutta miksi värimaailma on harmaan sävyjä :-( Tämä värien ja ylipäänsä...\nTuulilasin juttu jonka linkitin. "Kun ihmiset puhuvat dieselautojen päästöistä, usein puhutaan typpioksidipäästöistä. Juuri sen määrää Volkswagen yritti peitellä...\n”Antilan mukaan Aftonbladet oli ainoa lehti, joka uutisoi räikeästä erosta uusintatestituloksessa. Antila on yllättynyt, miksi Nokian Renkaiden rengasvilppi nousi...\nAlfa Giulia rökitti saksalaiset huiput\nPerä edellä vastaan tulevat aiheuttavat jopa vaaratilanteita kun eivät ymmärrä katsella peileihin. https://www.youtube.com/watch?v=c71kqgM92ek\nOstin LG OLED55C7V television katsoin kuvasäätöjä enkä löydö mistä säädetään menetelmä 20 pistettä IRE 240, IRE 311, IRE 388, IRE 426 465, IRE 483, IRE 498, IRE...


Remekseltä onnistunut visiitti lumelle – Bike\nRemekseltä onnistunut visiitti lumelle\n26 helmikuun, 2013\nVetomies TM Racingin väreissä ensiesiintymisensä Suomen enduropoluilla tehnyt Remes ehti A1-luokan ja yleiskilpailun kakkoseksi vahvasti ajaneen Antti Helstenin kannassa, vaikka takana oli vain lyhyt spoorikokeilu kotimaassa.\nPyörä toimi, tiimi toimi, kuski hoiti hommansa rutiinilla ja saldona oli kelpo potti SM-pisteitä jatkoa ajatellen.\nKilpailun jälkeen Remes palaa takaisin Espanjaan harjoittelemaan maaliskuun puolivälissä Chilessä käynnistyvää MM-sarjaa varten. Seuraavan kerran hänet nähdään SM-koitoksissa kesän kisoissa.\nSalonen tyytyväinen tulokseensa\nValtteri Saloselle kauden ensimmäinen kisa tuotti kolmossijan isossa luokassa. Se tyydytti 300-kuutioisella kaksitahtisella TM:llä ajavaa miestä.\n– Ajollisesti päivä oli sellaista perustekemistä. Vähän tuli hölmöiltyäkin. Lensin siirtymällä tangon yli ja sain vähän osumaa, samoin pyörä, mutta se saatiin oiottua huollossa. Viimeisellä pitkällä pätkällä jalkani jäi tapin ja kannon väliin ja sattui sen verran, että ehdin jo ajatella, että jotain hajosi nilkasta, mutta vähän matkaa himmailtuani totesin, että jalka toimii sittenkin, Salonen kertoi.\nLauri Salosen päivä oli tasapaksu. Tahmean alun jälkeen ajo alkoi sujua vasta viimeisillä pätkillä, mutta se ei riittänyt kuin ison luokan kymmenenteen sijaan.\nVetomiesten nuorempi polvi sortui tekniikkamurheisiin ja niiden myötä keskeytyksiin.\nHyvin U20-luokassa piikkistä TM:ää ajanut Henry Olenius karautti moottorinsa kiville, minkä seurauksena lohko hajosi ja öljyt valuivat pihalle. A3-luokassa ajavalta Kamoken Jiri Leinolta puolestaan petti takaiskunvaimennin kahden kierroksen jälkeen.\nPohjamo luokkavoittoon jääradalla\nSamaan aikaan Orivedellä kisattiin jääradan SM-pisteistä.\nTalven ensimmäisestä jääratakilpailusta vatsataudin vuoksi pois jäänyt Petri Pohjamo näytti, että enduron maailmanmestari osaa piiskata pyörää myös jäällä. Tuloksena oli isoilla pyörillä ajetun JR3B-luokan luokkavoitto vajaan kolmen sekunnin erolla ennen Konneveden Juha Leppästä.\n* Kuva: TM Racing


SI-nivelet ja lantiokori\nKehomme perusta on lantiokori, joka vastaanottaa kuormitusta niin ylä- kuin alakehostammekin.\nLantiokorimme oikea asento mahdollistaa myös kehon muiden nivelten oikean toiminnan ja näin helpottaa elämistä mahdollisimman vähillä kivuilla ja vaivoilla. Nivelten kulumat sekä muut ongelmat syntyvät siitä, että nivelen kuormitus on ollut väärä vuosien (jopa vuosikymmenten) ajan, jolloin nivelen aineenvaihdunta on hidastunut ja luu hionut toista luuta taikka aiheuttanut esim. pehmytkudosvaurioita.\nLantion kallistuminen aiheuttaa myös jalkojen pituuseroa. Keho pyrkii itsestään tasapainoon, joten lantiokorin kallistuminen toiselle puolelle aiheuttaa korjaavia mutkia selkärankaan eli skolioosia. Lantiokorin virheasennon ongelmia voi olla myös liian notko alaselkä eli lannelordoosi taikka liian suorasta selästä johtuvat omat ongelmansa.\nLantiokorin virheasento voi johtua esim. kaatumisesta, putoamisesta, tyhjään astumisesta, väärästä raskaan taakan kiertäen nostoista taikka liian rankoista urheilusuorituksista. Lantiokorin ja SI-nivelten ongelmia aiheuttaa myös liikuntalajien nopeat sivu- ja taka-askeleet taikka -potkut. Keho ei pysty itse korjaamaan moisia vaurioita, joten kannattaa käydä mahdollisimman aikaisessa vaiheessa kalevalaisella jäsenkorjaajalla, jottei lantion virheasennosta tulisi laajempia ongelmia.\nSI-nivelellä tarkoitetaan ristiluun ja suoliluun välistä liitoskohtaa.\nSI-nivelen virheasento tarkoittaa sitä, että suoliluu on liikkunut paikaltaan suhteessa ristiluuhun ja jäänyt jumiin. Normaalistikaan nivel ei paljoa liiku, mutta pienikin liike on tarvittavaa lantion toiminnan kannalta.\nRyhtiongelmat, skolioosit ja nivelten kulumat eivät yleensä ole rakenteellisia vaan seurausta lantion muuttuneesta asennosta.\nSI-nivelen virheasento on suurin syyllinen selkäkipuihin, välilevyn pullistumiin ja muihin selkärangan ongelmiin kuten välilevyn rappeumiin, nikamien siirtymiin ja kulumiin. Lisäksi se on suurin syy skolioosin ja notkoselän muodostumiselle sekä lonkka- ja polviongelmille. Lantion virheellinen asento ja toiminta aiheuttaa myös ongelmia yläselkään, niskaan ja olkapäihin kuten myös kantapäihin ja jalkateriin.\nKatso myös kohta”Jalkojen pituusero”


Hienoa, kiitos tiedoista! Pitää kokeilla tuottaako tulosta.\nPystyykö näitä henkikirjoja käyttämään käytännössä mihinkään? Kirkonkirjoissa on hakemisto, mistä voi hakea sukunimellä, mutta henkikirjoissa ei ilmeisesti ole? Minulla on sama tilanne, että kirkonkirjat loppuivat. Ikävä kyllä ei ole nyt aikaa lähteä Helsinkiin asti arkistoja tutkimaan.\nPaitsi että poismuuttanut olikin sitten saman niminen mutta eri ihminen. Samalta paikkakunnalta oli kotoisin kaksi Vihtori/Viktor Jahnia, jotka samoihin aikoihin lähtivät pois kaartin palveluksesta, toinen takaisin kotipitäjäänsä ja toinen Helsinkiin vaimonsa kanssa.\nKiitos Marinka Tuohan näyttää onnistuvan kun osaa. :D Kiitos avusta. Vaikuttaa pahasti siltä että Viktor jäi leskeksi, koska muutti -78 pois Helsingistä ilman vaimoa. Nuorempi veli Johan Toivonen s.14.06.1856 puolestaan muutti Helsinkiin 7.3.1881 ja oli kirjattu sisään ja rippikirjaviite oli 3-26. 3...\nKiitos tiedosta. Ihan oman oppimisen kannalta kiinnostaisi tietää mistä se kaartin maininta löytyi?\nViktorin muutto Helsinkiin..\n.. tapahtui nälkävuosina 25.09.1867. Muuttokirjauksessa lukee Helsinfors gård eli ilmeisesti pitäjän puolelle muuttanut. http://www.sukuhistoria.fi/sshy/sivut/jasenille/paikat.php?bid=16995&pnum=80 Sieltä en ikävä kyllä löytänyt sisäänmuuttaneiden listalta. Tiedossa on että sinne hän meni, mutta ei ...\nAihe: Muuttaneet kadoksissa\nhttp://www.sukuhistoria.fi/sshy/sivut/jasenille/paikat.php?bid=27544&pnum=8 Tässä esimerkki sisäänmuuttaneiden kirjaamisesta. Numerolla 106 on kirjattu Karl Gustaf Ullasson, jonka jäljet hukkasin tällä kohdalla. Kiitos vinkistä liittyen hiskiin! Tämän avulla löytyi tämän herran sisar, joka muutti pa...\nIhan perustavanlaatuinen ongelma, että miten löytää pääkirjoista oikean paikan mistä sukulaista etsisi, kun muuttokirjoihin ei ole merkitty muuta kuin ihmisen nimi ja sukupuoli. Urjalan kunnan papilla ollut vähän puutteelliset merkintätavat 1800-luvun loppupuolella. Kadoksissa on nyt useampiakin pai...\nAihe: Kadonnut hautauspäivä\nRe: Kadonnut hautauspäivä\nJoo todella wau, kiitos. Äiti muutti heti lapsen kuoleman jälkeen Hämeenlinnaan, eli ruumis oli ilmeisesti siirretty sinne.\nMiten minä näille paremmille sivuille pääsen?\nUrjalan Huhtinkylän epäonnisen piian (Wilhel)Miina Löfströmin 7 vuotias tytär kuoli 4 marraskuuta 1871 ja kuolinsyy ilmeisesti tunnistamaton. Hautauspäivän kohdalla joku merkintä josta en saa selvää\nhttp://www.sukuhistoria.fi/sshy/sivut/j ... 75&pnum=82\nMiten voi etsiä muuttanutta ihmistä uudelta paikkakunnalta, kun muuttokirjoissa ei ole viitettä rippikirjaan. Pappi on vain kirjannut ihmisten lukumäärän ja sukupuolen. Koska ollut nuorista ihmisistä kyse, niin kastekirjoista vanhempana tai vihityistä voisi löytyä, jos selaisi läpi, mutta hirveä hom...\nTotta kyllä, huomasin sen sitten itsekin, että herra oli ilmeisesti vain asunut samassa osoitteessa, koska oli pappi kirjannut samaan pakettiin Ulrikan ja tämän lasten kanssa. Kiitos vaivannäöstä.\nAihe: Aviottomat lapset\nRe: Aviottomat lapset\nKiitos tiedoista. Aika vaikeaa voi sitten olla selvittää. Toinen on Johan Michelsson ja toinen Maria Andesdotter ja molemmat isättömiä. Maria on rippikirjassa ollut ensin kaisadotter äitinsä mukaan mutta muuttunut sitten, aika nuorena tosin, Andersdotteriksi. Samoissa kirjoissa on kyllä lapsia äitie...\nhttp://www.sukuhistoria.fi/sshy/sivut/jasenille/paikat.php?bid=28632&pnum=258 Tässä vielä Johanin appiukon Johan Michelssonin sankariteot, joista niistäkään en oikein saa selvää. Valehtelua ja juopumusta siellä on ja lopuksi heppu on kadonnut 29.12.1860. Ainoita koko sukututkimukseni väriläiskiä, ni...


Earth Hour - uusimmat sisällöt – yle.fi\nAihe: Earth Hour\nRuotsiksi: Earth Hour\nWWF: Earth Hour -tempauksen suosio kasvanut Suomessa\n40 prosenttia ilmoitti osallistuvansa tapahtumaan jollain tavalla.\nJoensuun valot sammuvat lauantaina\nKaupunki on mukana WWF:n Earth Hour-tapahtumassa.\nEarth Hour sammutti valoja Suomessa, katso kuvakooste maailmalta\nEarth Hour muistuttaa ruuan ilmastovaikutuksista – suomalaisille noottia punaisen lihan liikakäytöstä\nEtusivu kysyy: Osallistutko Earth Houriin?\nValot sammuvat illalla – sammuta sinäkin\nMaailman luonnonsäätiön WWF:n kansainvälinen tapahtuma järjestetään lauantaina puoli yhdeksältä illalla. Valot sammutetaan tunnin ajaksi monessa paikassa myös Oulun alueella.\nEarth Hour sammuttaa valot huomenna\nEtusivu kysyy: Onko pienillä ympäristöteoilla merkitystä?


Kaikki mitä tietää TikTokin käyttämisestä, sosiaalisen median alusta - 2021\nKaikki mitä tietää TikTokin käyttämisestä, sosiaalisen median alusta\nTikTok on suosittu sosiaalinen sovellus ja alusta lyhyiden videoiden tekemiseen ja jakamiseen. Jos olet vasta aloittamassa TikTokin käyttöä, tässä on kaikki mitä sinun tarvitsee tietää uppoutuaksesi tähän hauskaan, älykkääseen, outoon ja riippuvuutta aiheuttavaan sosiaaliseen työkaluun.\nTikTok-videot ovat pitempiä kuin Instagram tai Snapchatin sisältölohkot, mutta se ei ole ainoa ero TikTokin ja muiden suosittujen sosiaalisten sovellusten välillä. Tässä sinun on tiedettävä, miten pääset kiertämään tämän ainutlaatuisen sosiaalisen jakamisen työkalun.\nLuo TikTok-tili. Kun olet ladannut TikTok-sovelluksen iOS: lle tai Androidille, voit aloittaa videoiden selaamisen välittömästi. Sisällön lataamiseksi sinun on kuitenkin luotava TikTok-tili.\nTee TikTok-video. Video on helppo luoda suoraan TikTok-sovelluksesta tai ladata videoita puhelimesta käytettäväksi TikTok-videossa. Pidä Ennätys -painiketta tai käytä TikTok-lähtölaskenta-ominaisuutta tallentamisen helpottamiseksi.\nTikTok-videoiden enimmäispituus on 15 sekuntia, mutta voit linkittää useita leikkeitä yhteen 60 sekunnin kokonaistallennuksesta.\nLisää suodattimia ja tehosteita TikTok-videoosi. Lisää hauskoja videosuodattimia ja erikoistehosteita reaaliajassa tai videon nauhoittamisen jälkeen, jotta siitä tulee houkuttelevampi ja viihdyttävämpi.\nTietyt tehosteet on asetettava ennen videon nauhoittamista.\nLisää musiikkia TikTok-videoihisi. TikTokissa on laaja äänikirjasto, jota voit käyttää videoissasi. Etsi, löydä, esikatsele ja lisää musiikkia ja ääniä videoihisi välittömästi.\nTallenna luonnos TikTok-videostasi. Jos et ole vielä valmis TikTok-videosi kanssa ja haluat työskennellä sen kanssa myöhemmin myöhemmin ennen sen lataamista, luonnoksen tallentaminen on yksinkertainen prosessi.\nMene livenä TikTokista. Samoin kuin Facebook Live ja Instagram Live -ominaisuus, suoratoista video TikTokissa suoratoistaaksesi videosi reaaliajassa seuraajillesi.\nLuo TikTok-duetti. Yhdistä joukko ystävän kanssa luodaksesi TikTok-esityksen TikTok Duet -ominaisuudella, vaikka olisit eri paikoissa.\nTikTok Duet -ominaisuus toimii vain 15 sekunnin tai lyhyempien videoiden kanssa, ja Duet-ominaisuuden käyttämiseen tarvitaan julkinen tili.\nVaihda TikTok-profiilikuvasi ja käyttäjänimesi. Jos haluat luoda uuden TikTok-persoonan, on helppo vaihtaa profiilikuvasi ja vaihtaa käyttäjänimesi. Käyttäjätunnuksesi voi olla mikä tahansa haluamasi, ja voit käyttää sitä, vaikka joku muu olisi myös kyseisen nimen.\nPoista TikTok-video. Onko sinulla TikTok-katumuksia? Jos päätät, että video ei ole standardiesi mukainen, tai haluat tallentaa sen uudelleen, yksi, monet tai kaikki TikTok-videosi on helppo poistaa.\nTallenna ja lataa TikTok-video. TikTokin sosiaalisen painopisteen vuoksi et tarvitse mitään erityistä kolmannen osapuolen työkalua tallentaaksesi ja ladataksesi suosikki TikTok-videoitasi katsellaksesi milloin tahansa.\nTee TikTok-tilistäsi yksityinen. Kun luot TikTok-tilin, se on oletusarvoisesti julkinen, joten kuka tahansa voi nähdä videosi. Jos haluat, aseta tilisi yksityiseksi, jotta vain hyväksytyt seuraajat näkevät videosi.\nMääritä, kuka voi nähdä TikTok-videosi. Vaikka sinulla olisi julkinen tili, haluat ehkä jakaa tietyn videon vain muutamalle ihmiselle. Yksittäisen videon asettaminen on helppoa, jotta vain sinut seuraavat ystävät näkevät sen. Tai tee video näkyväksi vain sinulle.\nTee videostasi vielä parempi kolmannen osapuolen sovelluksella. Jos haluat viedä TikTok-videosi seuraavalle tasolle, kokeile TikTok-videonmuokkaussovellusta, jossa on lisää visuaalisia tehosteita, suodattimia, musiikkia ja paljon muuta.\nKäytä kolikoita TikTokissa. Kolikot ovat TikTokin digitaalinen valuutta, jota käytetään yleensä toisen TikTokin käyttäjän tukemiseen. Esimerkiksi, jos TikTok-käyttäjä menee livenä, lähetä panda-hymiö suoratoistolaitteelle ja he saavat puolet arvosta (muunnettuna timanteiksi). Kerätessään tarpeeksi timantteja he voivat muuntaa ne käteiseksi PayPalin kautta.\nPidä teini turvassa TikTokissa. TikTokissa on joukko lapsilukko-ominaisuuksia ja resursseja, jotta TikTok-kokemus olisi mahdollisimman turvallinen teini-ikäisille.\nTikTok-käyttäjien on oltava vähintään 13-vuotiaita.\nPoista tai poista TikTok-tili. Jos olet sovelluksen päällä ja haluat poistaa tilisi, lataa ensin videot, jotka haluat tallentaa. Kun poistat tilisi, myös kaikki sisältö poistetaan. Harkitse tilisi poistamista käytöstä, jos tarvitset vain tauon. Lopetetaanko TikTok? Nämä sovellukset ovat parhaat vaihtoehdot.


Tilaa homesieniallergian laboratoriotesti 86,95€ – Ilman lähetettä – Puhti\nEtusivu / Verikoe / Homesieniallergian tutkimuspaketti\nHomeallergian testaus ilman lääkärin lähetettä\nHomesieniallergia testistä selvää mahdollinen allergia yleisimpiä homesieniä kohtaan.\nHomeallergia syntyy homealtistuksen seurauksena. Homeelle altistutaan, kun kotona tai muussa paikassa, jossa vietetään paljon aikaa, on sisäilmaongelma. Useat homesienet tuottavat rakennusmateriaaleilla kasvaessaan erittäin myrkyllisiä toksiineja.\nAllergiatestit soveltuvat välittömän allergian tutkimiseen. Allergian osoittamiseksi vaaditaan, että on ollut kontakti kyseiseen allergeeniin, jotta mahdollisen allergian viitteet on todettavissa; testin tulos perustuu vasta-aineiden määriin veressä. Huomaathan, että myös nautittu antihistamiini vaikuttaa allergiatestien tuloksiin.\nKaikki testit voit katsoa mittatilaus-sivulta. Lisää haluamasi tuotteet ostoskoriin niin voit hoitaa näytteenoton yhdellä kertaa.\nHomesieniallergian testillä saattaa selittyä seuraavat oireet:\nHomeallergian testillä voi selvitä allergia seuraavia homeita kohtaan:\nMikä on homeallergian testauksen hinta?\nHomesieniallergian testauksen hinta on 86,95€. Ei ylimääräisiä näytteenotto- tai toimistomaksuja.\nTarvittaessa voit tilata erikseen palvelumme kautta lääkärin etäkonsultaation testien jälkeen.


May Madness – Golden Spirit\nMunkkiniemen yhteiskoulussa kisattiin tänään b-tason kilpailuissa. GS:stä kisaan osallistuivat kaikki c-tason juniori- ja seniorijoukkueet eli junioreiden aloittelija-sarjaan Sprites ja Tinkerbells sekä aikuisten aloittelija-sarjaan Pegasi ja Sparks. Lisäksi Genies osallistui avoimeen cheer-sarjaan ja Whitelighters esitti muunnelman tulevasta em-ohjelmastaan.\nJunioreiden cheer-sarjassa kilpaili ennätykselliset 21 joukkuetta. GS:n joukkueista Tinkerbells suoritti ohjelmansa puhtaasti, iloisesti ja hyvällä tsempillä ja sijoittui tiukassa kisassa hienosti hopealle. Spritesien ohjelma ei onnistunut aivan niin hyvin ja sijoitus oli 16.\nAvoimessa cheer-sarjassa Geniesin ohjelma oli varma ja siisti sekä onnistui loistavasti. Joukkue saikin sarjassaan ansaitusti kultaa, tosin koko sarjan ainoina osallistujina 🙂\nAikuisten cheer-sarjassa oli 9 osallistujaa. Molempien GS:n joukkueiden ohjelmat olivat todella siistit ja onnistuivat täysin nappiin. Joukkueet palkittiin aivan loistavilla sijoituksilla: Sparksille hopeaa ja Pegasille pronssia!\nWhitelightersin esityksessä oli mukana koko joukkue eli matolla oli yhtäaikaa n. 30 cheerleaderia. Esitys oli huikea ja villitsi koko yleisön. Loistavaa työtä tytöt ja paljon tsemppiä vielä viimeisten viikkojen treeneihin!\nPaljon onnea kaikille kisanneille ja kiitos valmentajille kovasta työstä ja hyvin sujuneista kisoista. Tästä on hyvä jatkaa uudella innolla uusiin haasteisiin 🙂


Sea Sales Finland Oy - toimitusehdot - Sea Sales Finland Oy\nSea Sales Finland Oy - toimitusehdot\n+358 50 303 6336\nAsiakas sitoutuu noudattamaan näitä ehtoja ostaessaan tuotteita ja palveluja Sea Sales Finland Oy:n Internet-palveluissa.\nSea Sales Finland Oy ei vastaa epäonnistuneesta varauksesta vaan asiakkaan tulee viipymättä olla yhteydessä Sea Sales Finland Oy:hyn tilanteen korjaamiseksi.\nAlustava varaus on voimassa 7 päivää.\nMikäli vahvistettu kuljetus/risteily/tapahtuma perutaan:\n- 28 päivää ennen tilaisuutta, peruutusmaksu 150€ laskutetaan tilaajalta\n- 28 - 14 päivää ennen tilaisuutta, peruutusmaksu 50% tilaisuuden hinnasta laskutetaan tilaajalta.\n- 14 - 0 päivää ennen tilaisuutta, peruutusmaksu 100% tilaisuuden hinnasta laskutetaan tilaajalta.\nJos peruutus on tehty viimeistään 7 päivää ennen tilaisuutta, mahdollisista tarjoiluista emme veloita mitään, 1 - 5 päivää ennen tilaisuutta tehtävien peruutusten tarjoiluista veloitamme 100% tarjoiluiden hinnasta.\nKuljetuksiin/tapahtumiin tehtävät aikataulu ja matkustajamäärämuutokset on aina sovittava Sea Sales Finland Oy:n kanssa erikseen. Muutoksista voi aiheutua lisäkustannuksia.\nAsiakkaasta johtuvista kuljetusten myöhästymisistä kuljetuksista perimme 150 euron (sis. alv. 10%) lisämaksun alkavalta 15 minuutilta.\nMerellä joudutaan turvallisuussyistä ottamaan huomioon sääolosuhteet, joten otattehan huomioon sen, että saatamme joutua tekemään muutoksia aikataulujen ja reittivalintojen suhteen.\nTilaisuuksissa tilaaja toimii matkanjärjestäjänä.\nPalveluiden varaus- ja peruutusehdot 2020\nAsiakas on velvollinen korvaamaan Sea Sales Finland Oy:lle tai sen alihankkijalle vahingon, jonka hän on aiheuttanut alukselle tai sen irtaimistolle.\nMyymme tuotteita/palveluita täysi-ikäisille yksityishenkilöille sekä yritysasiakkaille.\nSea Sales Finland Oyyllä on oikeus käyttää ja luovuttaa rekisteröityjä osoitetietoja suoramainontaan, etämyyntiin ja muuhun suoramarkkinointiin sekä markkina- ja mielipidetutkimuksiin ellei asiakas tätä kiellä. Kiellon voi tehdä ehdoissa mainittuihin yhteystietoihin.\nLuotu: 21.11.2018, PÄIVITETTY 5.5.2020


49 m² Pietarinkatu 22 B, 50100 Mikkeli Kerrostalo Kaksio myynnissä - Oikotie 15469390\nMyytävät asunnot Mikkeli Kalevankangas Pietarinkatu 22 B, 50100 Mikkeli\nPietarinkatu 22 B, Kalevankangas, Mikkeli2h,k\nTämän huoneiston keittiö on remontoitu vuonna 2012. Olohuoneen ja eteisen parketti on myös tuolloin hiottu ja keittiöön ja makuuhuoneeseen asennettu laminaattilattia sekä seinät on maalattu ja tapetoitu.\nTämä saunallinen viihtyisä kaksio sijaitsee 3. kerroksessa ja näkymät huoneistosta on itään ja länteen. Lasitettu parveke on länteen pihallepäin.\nMikkelin torille on reilu kilometri matkaa. Lähellä ovat myös monipuoliset Kalevankankaan liikunta- ja ulkoilupaikat.\nPietarinkatu 22 B, 50100 Mikkeli\nJääkaappipakastin v. 2012, keraaminen liesi kiertoilmauunilla, astianpesukone, kaapistot, kiinteät valaisimet.\nSauna, sähkökiuas, kylpyhuone, suihku, suihkuseinä kääntyvä seinä, peilikaappi, pesukoneliitäntä, lattialämmitys, kiinteät valaisimet.\n2018 Kylmäkomerovaraston käytöstä poisto ja tilan käyttötarkoituksen muuttaminen välinevarastoksi, pintarappausten korjauksia, yhtiön huoneiston A 2 pintakunnostuksia 2017 piha-alueen kunnostuksia 2016 Ilmanvaihtojärjestelmän puhdistus ja säätö,antennijärjestelmän kunnostus ja säätö, kylpyhuoneiden kartoitus, lukoston huolto 2015 jätekatoksen uusiminen, saunan korjaustyöt 2014 vesikaton peruskorjaus 2012 kaukolämpölaitteiston uusiminen 2011 julkisivun maalaustyöt 2010 porraskäytävien maalaus- ja korjaustyöt\nPalvelut: Keskustan palvelut alle 1 km.\n17,46 € / kk\nAsunto Oy Pietarintupa\nArenna, Mika Hämäläinen, p. 040 620 9760, mika.hamalainen@realia.fi\nSauna, kuivaushuone, mankeli, kellarikomerot, urheiluvälinevarasto, väestösuoja, yhteisantennijärjestelmä\nKeittiö: seinät maalattu, lattia laminaatti. Olohuone: seinät tapetoitu/maalattu, parkettilattia. Makuuhuone 1: seinät tapetoitu/maalattu, lattia laminaatti. Sauna: paneloidut seinät, laatoitettu lattia, remontoitu v. 2004-2005. Kylpyhuone: laatoitettu, remontoitu v. 2004-2005.


Mistä vois ostaa tai tilata VHS-C-kasetteja tai S-VHS-C-kasetteja minun vanhaan videokameraan???...\nVHS tietokoneelle. mikä mättää?\ntietokone on imac ja siirtosofta pinnacle video capture, joka tuli dazzle video creator DVC130 mukana. Käytössä kahdet videonauhurit, joista kummanki...\nOisko kellään kokemusta Adateista??? Mulla on pari tollasta Alasis Adat LX 20 8 raituria ja ongelma on että mistä sais vielä noita VHS nauhoja noihin ...\nHei! Voisiko joku armollisesti auttaa, kun olen ihan hukassa näiden vempainten kanssa. Miten saan äänitettyä digi-tv:stä VHS-nauhuriin??? En saa toimi...\nToimiiko vanhat VHS -nauhat S-videossa? Mikä oikeastaan on s-VHS? Se on nykyisissä laitteissa, mutta ei ennen?...\nHaluaisin siirtää valtavan kirjastoni dvd.lle. Mikä olisi sopiva laite ja paljonko se maksaa noin. Ostin jo yhden citymarketista, myyjä kertoi siirro...\nMikähän formaatti lienee? Nauha on kuvattuna -95 ja nauhassa lukee SONY Metal 90 video8 Pal8, mutta kun ei tavallisessa 8 mm videonauhurissa näy. Mui...\nkysyisin että miten tai missä voisi kopioida vhs kasetilta cd:lle tai vaikka digi sovittimen muistiin? onnistuuko? miten? kuka?missä? kiitos!!!...\nKysyn vaan sen takia että kannattaisiko lähteä korjauttamaan. Sanyo-nauhuri ei lähde enää pyörittämään eikä varsinkaan kelaamaan kasetteja. Kun paina...\nOnko kellään kokemusta/tietoa millaisissa olosuhteissa vhs-kasetit säilytetään? Kestävätkö ne talven yli kylmällä ullakolla, jossa on pakkasta jos ulk...\nEi oikeastaan kuulu tänne,mut laitan kuitenkin. Huuto.Netissä (esim) lähtöhinta on 8e Minimi korotus 1€ Haluan huutaa tuotetta,niin laitanko korotukse...\nParas VHS-nauhuri jossa toimii\ntunnistaa ja vaihtaa sujuvasti 4:3 --> 16:9 ja päinvastoin, onko sellaista olemassa?...\nNäin pääsi käymään, eli vanha, tunnearvoltaan korvaamatonta materiaalia sisältävä vhs-nauha katkesi juuri kun olin tallentamassa sitä dvd:lle. Osaako ...\nDigiboxin asentamisen jälkeen ilmaantui tämmönen juttu:Oma-nauhotetut kasetit näkyy hyvin,mutta valmiina ostetut ei ollenkaan??!! On kokeiltu katsoa ...\nEli malli on otsikossa ja kysymys kuuluu eli tietääkö kukaan mistä saisi virtalähteen tuohon malliin edullisesti tai vastaavasti jos jollakin on muute...\nHuono kuva VHS:ssä?\nMeille ostettiin vuoden vaihteessa LG:n DVD/VHS yhdistelmä ja vasta nyt sain aikaiseksi asentaa sen niin, että sillä voi myös nauhoittaa boxista. Kuv...\nMikä vikana VHS-laitteessa?\nJoo, elikkäs melkein kahteen vuoteen ei olla nauhotettu / katottu videoita, mutta ovat silti tossa telkkaritasolla jököttäneet. Nyt aloin testaamaan, ...\nSalora SV6900, mikä vikana?\nOsaisiko joku sanoa mikä mättää Salora SV6900 videonauhurissa, kun tökkää kasetin koneeseen ja laittaa playn päälle, niin kasetti liikkuu eteenpäin va...\nJVC- HR J 670 Videot ?\nMiten saan toimintatila valikon L2 muutettua LI tilaan ei näytä onnistuvan millään ja senpä vuoksi en saa nauhotettua digiboksista mitään.Takana on ...\nTietääkö kukaan edullista huolto paikkaa Jyväskylästä,missä vois käyttää videonauhuria? Kasetin kun laittaa koneseen,niin se kuva hyppii ja nauhoitta...


Syksyllä kaksi avointa vanhempainiltaa kouluikäisten vanhemmille [Tampereen kaupunki - Tampereen kaupunki - Ajankohtaista - Tiedotteet - 2017 - Lokakuu]\nJulkaistu 10.10.2017 10.18\nLokakuun vanhempainilta mielenterveydestä ja masennuksesta perheessä on tiistaina 24.10.2017 klo 17–18.30 Metso-kirjaston Lehmussalissa (pohjakerros, os. Pirkankatu 2). Alustuspuheenvuoron pitää Tampereen kaupungin mielenterveys- ja päihdepalveluiden ylilääkäri Päivi Kiviniemi. Vanhempainillassa kuullaan myös omaisyhdistys Finfami Pirkanmaan puheenvuoro.\nLisäksi vanhempainillassa on varattu aikaa keskustelulle ja kysymyksille. Tilaisuuden järjestää Perheiden talo yhteistyössä Tampereen kaupungin mielenterveys- ja päihdepalveluiden kanssa.\nMarraskuussa asiaa isille\nMarraskuussa pidettävässä Pitääkö isän olla huolissaan -illassa on asiaa erityisesti isille. Ilta pidetään torstaina 16.11.2017 klo 17.30–19 Perheiden talon kulmahuoneessa (os. Itsenäisyydenkatu 21 B).\nIsän kannattaa tulla iltaan, jos häntä mietityttää jokin lapseen tai nuoreen liittyvä asia ja vanhempana jaksaminen. Mikä on normaalia lapsuuteen ja nuoruuteen liittyvää toimintaa? Mistä isänkin pitää huolestua? Pitääkö isänä olla huolissaan myös omasta hyvinvoinnistaan ja jaksamisestaan? Aiheesta alustavat isätyöntekijät Juho Soukka ja Howard Byde (Finfami Pirkanmaa ry).\nKumpikin tilaisuus on maksuton. Tervetuloa mukaan!


Lapinporokoira HULDA: Seuraamistreenit: Käännökset\nMuutama päivä sitten käytiin taas seurailemassa Annen valvovien silmien alla. Ne lyhyet suorat pätkän joita ollaan tässä hinkattu sujuvat hyvin ja mä voin kävellä jo selkä suorassa ja palkka korkealla kainalossa. Aloitettiin siis käännösten treenailu oikealle ja vasemmalle käännöksillä. Käännöksestä tulee terävä ja napakka, mutta käännöksen kulma on loiva. Tämä toimi hyvin oikealle. Vasemmalle käännöksissähän olisi toivottavaa näppärä takapään käyttö, ja koska olen opettanut Huldan tuossa sivulla pyörimään vaikka takaperin ympäri normi-imutuksella, käytettiin sitä hyödyksi. vasemmalle käännös tehdään hitaammin ja palkkakäsi hieman alempana. Annetaan Huldalle aikaa ajatella ja oikeasti käyttää takapäätään kerta se sen osaa, ja kun se kääntyy hyvin pistellään muutama askel vähän reippaammin ja palkataan.\nNäitä sitten innoissani ehdin jo kotonakin treenailla. Varsinkin nuo vasemmalle käännökset alkavat sujua paremmin, ja palkkakättä voi alkaa pikkuhiljaa taas nostamaan. Oikealle käännökset sujuvat myös kivasti, mutta se ei tunnu niin vaikea olevankaan - varsinkaan siis vielä tällaisena loivakulmaisena käännöksenä.\nHulda ja Huldan parin viikon\nIhan itte pyydystetty!\nEilen saatiin meille myös taas hoitokoiravahvistusta Otto-papparaisen muodossa, sekä myös naapurin Hifi kävi yökylässä. Otto viettää meillä viikon verran hoidossa, joten jospa saisi ulkoilutettua kameraa tässä päivänä jonakin. Siihen asti pitää tyytyä kännyräpsyihin.\nLähettänyt Vonotus klo 22.31


Ohjeita kotimuuttoon - Muuttopalvelut ja muutot Niemeltä luotettavasti!\nEtusivu Tietopankki Kotimaanmuutot Ohjeita kotimuuttoon\nTehokkaan ja toimivan muuton lähtökohtana on esivalmistelu. Olemme koonneet avuksesi ohjeita ja vinkkejä, jotta muuttosi sujuisi vaivattomasti ja turvallisesti.\nKätevät ja kestävät muuttolaatikot nopeuttavat muuttoa\nVaraa riittävä määrä muuttolaatikoita. Muovisissa, kestävissä muuttolaatikoissamme on puhtaustakuu, joten ne soveltuvat vaikka vaatteiden pakkaamiseen.\n(1 ltk = n. 1 hyllymetri kirjoja)\nPakattuja laatikoita pinotaan korkeintaan 4 kpl päällekkäin. Muuttolaatikoita pakattaessa on huomioitava, ettei niitä pakata liian täyteen: täytä laatikko vain sen kantokahva-aukkoon asti.\nPinon päällimmäistä laatikkoa ei pidä pakata liian täyteen: näin päällä olevat tavarat eivät putoa, kun laatikkopinoa kallistetaan esim. nokkakärryille. Irtonaisia papereita ei kannata jättää päällimmäiseksi, ettei esim. tuuli vie niitä.\nLattiapinnat on hyvä suojata muuton ajaksi lattiansuojapahvilla, joka kiinnitetään lattiaan esim. Niemen oranssilla teipillä niin, ettei pahvi pääse liikkumaan. Varmistathan myös, että teippi sopii lattiapinnallesi. Teippi kannattaa poistaa lattiasta heti muuton jälkeen.\nTaulut, peilit jne. pakataan hyvin esim. ilmakupla- tai voimakuplamuoviin. Käytä taulujen suojaamiseen voimakuplamuovia ja suojaa taulut aina niin, että paperipuoli on tauluun/maalaukseen päin. Jos voimakuplan muovipuolen laittaa maalaukseen päin ja taulu on pidemmän aikaa paketissa, saattaa muovista jäädä maalaukseen pysyvät jäljet. Saatavilla on myös aaltopahvia, kulmasuojia ja pahvisia taululaatikoita. Pakkauksen päälle kirjoitetaan selkeästi merkintä "VAROVASTI” tai ”SÄRKYVÄÄ”.\nVaatepuilla olevat vaatteet pakataan joko Niemen henkarivaatelaatikoihin tai tukeviin muovisäkkeihin (n. viisi henkaria/säkki, säkkien suut teipataan hyvin kiinni ja henkarien koukut jätetään näkyviin). Henkarivaatelaatikoita voi vuokrata tai ostaa omaksi.\nKannattaa muistaa, että selkeät pakkausmerkinnät nopeuttavat muuttoa, eikä tavaroita tarvitse etsiä uudessa kodissa. Muuttolaatikoiden merkinnät teipataan laatikoiden pitkälle sivulle. Meiltä löytyy muuttotarroja useammassa eri värisävyssä, joten esim. merkkaaminen huone/väri onnistuu helposti.\nMuuttoautolle on hyvä varata reilusti tilaa viimeistään muuttoa edeltävänä päivänä varsinkin, jos piha-alue tai katu on ahdas. Voit myös sopia muuttoliikkeen kanssa mittaripaikkojen varaamisesta etukäteen. Esteetön kulku muuttokohteeseen nopeuttaa toimenpidettä huomattavasti. Talviolosuhteet kannattaa myös huomioida.\nVältä pusseja ja nyssäköitä. Muuttolaatikot ovat kestäviä ja edullisia muuttoja varten suunniteltuja pakkauslaatikoita. Niiden ansiosta muuttoauton lastaaminen käy nopeasti ja vaivattomasti ja tilat saadaan hyödynnettyä huomattavasti tehokkaammin, mikä on asiakkaan etu! Saatavana myös pahvisia pakkauslaatikoita.\nViherkasvit ja kukat suojataan muovisukalla.\nKattokruunut ja kookkaat kattovalaisimet johtoineen tulee pakata kupla- tai suojamuoviin. Muovista tehdään valaisimen ympärille umpinainen suojahuppu, joka teipataan huolellisesti kiinni. Valaisimen ripustuskoukku jätetään näkyviin. Lamppujen kuvut irrotetaan ja suojataan kuten astiat. Kuvut pakataan muuttolaatikkoon muuton ajaksi.


Mielipide: Valtuusto hiekkalaatikolla - Akaan Seutu\nMielipide: Valtuusto hiekkalaatikolla\nJaa: 16.3.2017 Akaan Seutu Kuntavaalit 2017, Lukijalta, Lukijamme kirjoittavat\nMiten voi luottaa? Akaan Seutu-lehdessä on sivukaupalla kirjoitettu kaupunginjohtajan erottamisesta tai siirtämisestä toisiin tehtäviin. Ajojahdin todellinen syy ei ainakaan minulle ole selvinnyt. Ihmettelen syvästi tämänkaltaista salamyhkäisyyttä.\nSeison hiekkalaatikon reunalla ja olen kuulevinani seuraavan kaltaisia ääniä. ”Kyllä meidän isä teidän isän voittaa. Ei me sua oteta mukaan, et leiki mun lelullani.” Kuntavaalit ovat tulossa tarvitaan suoraselkäisiä edustajia. Ei senkaltaisia, jotka taipuvat yleisen mielipiteen mukaan, vaikka tietäisivät toisenlaisen totuuden. Pilatuksia on liikaa, jotka taipuvat käsiään pesten yleisen mielipiteen mukaan. (Perimätiedon mukaan Pilatus sairastui mieleltään ja pesi loppuikänsä käsiään). Monilta puuttuu selkäranka, heitä viedään kuin pässiä narussa.\nEn ole poliittinen henkilö. Seuraan kyllä valtakunnallisten ja kunnallisten päättäjien touhuja. Rukoilen heidän puolestaan, että osaisivat tehdä oikeita päätöksiä. Noudatan Raamatun ohjetta. ”Toimikaa sen kaupungin parhaaksi, johon minä olen teidät siirtänyt. Rukoilkaa sen puolesta Herraa, sillä sen menestys on teidänkin menestyksenne.”\nMuistakaa äänestää selkärankaisia totuudessa pysyviä henkilöitä. Emme tarvitse kameleontteja, jotka vaihtavat värejä pelastaakseen oman nahkansa.\nReino Tanner pastori, Akaa


17.5. Homo- ja transfobian vastaisen päivän tilaisuudessa aiheena koulut | Seta\nNiin kutsuttu ”homottelu” on seksuaaliseen suuntautumiseen liittyvän syrjinnän näkyvimpiä muotoja. Pilkalliseen sävyyn homoksi nimitteleminen sattuu erityisesti sellaiseen nuoreen, joka on huomannut itsellään olevan homoseksuaalisia tunteita. Se heikentää mahdollisuuksia saada kasvaa rauhassa omaksi itsekseen ilman ulkopuolelta syötettyä arvottamista.\n1705-tilaisuuden keskustelupaneeliin osallistuvan koulutussuunnittelija Ville Ylikahrin mukaan ”opettajien koulutuksessa pitää käsitellä myös sitä, että kaikki oppilaat eivät ole heteroseksuaaleja. Opettajilla tulee olla nollatoleranssi seksuaali- ja sukupuolivähemmistöihin kohdistuvaan kiusaamiseen, kuten muuhunkin kiusaamiseen.”\nTutkija Jukka Lehtosen mukaan ”oppilaitosten ja kasvatusinstituutioiden (myös peruskoulujen ja päiväkotien) tulisi tehdä sekä toiminnallinen tasa-arvo- että yhdenvertaisuussuunnitelma, joilla pyrittäisin muun muassa ehkäisemään seksuaaliseen suuntautumiseen ja sukupuolen moninaisuuteen liittyvää syrjintää, kiusaamista, nimittelyä ja häirintää sekä luomaan heteronormatiivisuutta purkavia tapoja opettaa ja olla lapsi, nuori ja aikuinen. Nykylain mukaan toisen ja korkea-asteen oppilaitosten tulee tehdä tasa-arvosuunnitelma. Useat oppilaitokset jättävät noudattamatta lakia. Suunnitelmien teosta, seurannasta ja tekemättä jättämisen rankaisemisesta tulee säätää lailla.”